title: Byla T-691/20: 2021 m. rugsėjo 10 d. Bendrojo Teismo nutartis byloje Kühne / Parlamentas (Ieškinys dėl panaikinimo – Viešoji tarnyba – Pareigūnai – Mobilumo tvarka – Su mobilumu susijęs prašymas – Aktas, dėl kurio negalima pareikšti ieškinio – Nepriimtinumas)

text:
               2021 11 8

               LT

               Europos Sąjungos oficialusis leidinys

               C 452/40

      2021 m. rugsėjo 10 d. Bendrojo Teismo nutartis byloje Kühne / Parlamentas

      (Byla T-691/20) (1)

      (Ieškinys dėl panaikinimo - Viešoji tarnyba - Pareigūnai - Mobilumo tvarka - Su mobilumu susijęs prašymas - Aktas, dėl kurio negalima pareikšti ieškinio - Nepriimtinumas)
      (2021/C 452/50)
      Proceso kalba: vokiečių

         Šalys

         Ieškovė: Verena Kühne (Berlynas, Vokietija), atstovaujama advokato O. Schmechel

         Atsakovas: Europos Parlamentas, atstovaujamas L. Darie ir B. Schäfer

         Dalykas

      SESV 270 straipsniu grindžiamas prašymas panaikinti 2020 m. balandžio 17 d. Parlamento rašte išdėstytą sprendimą, papildytą 2020 m. balandžio 21 d., kuriuo atmestas ieškovės prašymas dėl mobilumo taisyklių taikymo.

         Rezoliucinė dalis

                  1.

                  Atmesti ieškinį kaip nepriimtiną.

                  2.

                  Priteisti iš Verena Kühne bylinėjimosi išlaidas.

         (1)  OL C 28, 2021 1 25.


title: Byla T-187/21 R: 2021 m. rugsėjo 17 d. Bendrojo Teismo pirmininko nutartis byloje Firearms United Network ir kt. / Komisija (Laikinųjų apsaugos priemonių taikymas – REACH – Reglamento (EB) Nr. 1907/2006 XVII priedo pakeitimas – Švinui ir jo junginiams taikomi apribojimai – Švininių šratų naudojimas medžioklei – Šlapžemių apsauga – Prašymas sustabdyti vykdymą – Skubos nebuvimas)

text:
               2021 11 8

               LT

               Europos Sąjungos oficialusis leidinys

               C 452/41

      2021 m. rugsėjo 17 d. Bendrojo Teismo pirmininko nutartis byloje Firearms United Network ir kt. / Komisija

      (Byla T-187/21 R)
      (Laikinųjų apsaugos priemonių taikymas - REACH - Reglamento (EB) Nr. 1907/2006 XVII priedo pakeitimas - Švinui ir jo junginiams taikomi apribojimai - Švininių šratų naudojimas medžioklei - Šlapžemių apsauga - Prašymas sustabdyti vykdymą - Skubos nebuvimas)
      (2021/C 452/51)
      Proceso kalba: lenkų

         Šalys

         Ieškovai: Firearms United Network (Varšuva, Lenkija), Tomasz Walter Stępień (Želechuvas, Lenkija), Michał Budzyński (Cegliuvas, Lenkija), Andrzej Marcjanik (Złotokłos, Lenkija), atstovaujami advokatės E. Woźniak

         Atsakovė: Europos Komisija, atstovaujama K. Herrmann ir K. Mifsud-Bonnici

         Dalykas

      SESV 278 ir 279 straipsniais grindžiamas prašymas sustabdyti 2021 m. sausio 25 d. Komisijos reglamento (ES) 2021/57, kuriuo dėl švino, su šratais patenkančio į šlapžemes arba aplink jas, iš dalies keičiamas Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XVII priedas (OL L 24, 2021, p. 19), vykdymą.

         Rezoliucinė dalis

                  1.

                  Atmesti prašymą taikyti laikinąsias apsaugos priemones.

                  2.

                  Atidėti bylinėjimosi išlaidų klausimo nagrinėjimą.


title: Byla T-427/21: 2021 m. liepos 13 d. pareikštas ieškinys byloje Trasta Komercbanka / ECB

text:
               2021 11 8

               LT

               Europos Sąjungos oficialusis leidinys

               C 452/41

      2021 m. liepos 13 d. pareikštas ieškinys byloje Trasta Komercbanka / ECB

      (Byla T-427/21)
      (2021/C 452/52)
      Proceso kalba: anglų

         Šalys

         Ieškovė: Trasta Komercbanka AS (Ryga, Latvija), atstovaujama advokato O. Behrends

         Atsakovas: Europos Centrinis Bankas

         Reikalavimai

      Ieškovė Bendrojo Teismo prašo:

                  —

                  įpareigoti atsakovą sumokėti piniginę kompensaciją už žalą, kurią ieškovė patyrė dėl 2016 m. liepos 11 d. atsakovo sprendimo, apie kurį ieškovei buvo pranešta 2016 m. liepos 13 d., panaikinti jai suteiktą licenciją,

                  —

                  pripažinti, kad turtinė žala sudaro ne mažiau kaip 162 mln. EUR, neįskaitant kompensacinių palūkanų, skaičiuojamų nuo 2016 m. liepos 11 d. iki sprendimo šioje byloje priėmimo dienos, ir atitinkamų delspinigių nuo teismo sprendimo priėmimo dienos iki visiško žalos atlyginimo, ir

                  —

                  priteisti iš atsakovo bylinėjimosi išlaidas.

         Ieškinio pagrindai ir pagrindiniai argumentai

      Grįsdama ieškinį ieškovė remiasi šešiais pagrindais.

                  1.

                  Ieškinio pirmasis pagrindas grindžiamas tuo, kad atsakovas apie sprendimą panaikinti licenciją tinkamai nepranešė įgaliotiems ieškovės atstovams.

                  2.

                  Ieškinio antrasis pagrindas grindžiamas tuo, kad priimant sprendimą dėl licencijos panaikinimo ieškovei nebuvo tinkamai atstovaujama.

                  3.

                  Ieškinio trečiasis pagrindas grindžiamas tuo, kad priimant sprendimą panaikinti licenciją buvo padaryta daug kitų šiurkščių procedūrinių pažeidimų.

                  4.

                  Ieškinio ketvirtasis pagrindas grindžiamas tuo, kad atsakovas, priimdamas sprendimą panaikinti licenciją, viršijo savo įgaliojimus, visų pirma pinigų plovimo ir nacionalinės teisės įgyvendinimo srityje.

                  5.

                  Ieškinio penktasis pagrindas grindžiamas tuo, kad atsakovas padarė klaidingą prielaidą dėl licencijos panaikinimo pagrindų ir nepakankamai juos motyvavo.

                  6.

                  Ieškinio šeštasis pagrindas grindžiamas tuo, kad neteisėtais atsakovo veiksmais ieškovei buvo padaryta didelė žala, įskaitant ieškovės likvidavimą.


title: Byla T-428/21: 2021 m. liepos 13 d. pareikštas ieškinys byloje Fursin ir kt. / ECB

text:
               2021 11 8

               LT

               Europos Sąjungos oficialusis leidinys

               C 452/42

      2021 m. liepos 13 d. pareikštas ieškinys byloje Fursin ir kt. / ECB

      (Byla T-428/21)
      (2021/C 452/53)
      Proceso kalba: anglų

         Šalys

         Ieškovai: Ivan Fursin (Kijevas, Ukraina) ir šeši kiti ieškovai, atstovaujami advokato O. Behrends

         Atsakovas: Europos Centrinis Bankas

         Reikalavimai

      Ieškovai Bendrojo Teismo prašo:

                  —

                  įpareigoti atsakovą sumokėti piniginę kompensaciją už žalą, kurią ieškovai patyrė dėl 2016 m. liepos 11 d. atsakovo sprendimo (apie kurį ieškovams buvo pranešta 2016 m. liepos 13 d.) panaikinti Trasta Komercbanka AS suteiktą licenciją,

                  —

                  pripažinti, kad turtinė žala sudaro ne mažiau kaip 25 mln. EUR (1), neįskaitant kompensacinių palūkanų, skaičiuojamų nuo 2016 m. liepos 11 d. iki sprendimo šioje byloje priėmimo dienos, ir atitinkamų delspinigių nuo teismo sprendimo priėmimo dienos iki visiško žalos atlyginimo, ir

                  —

                  priteisti iš atsakovo bylinėjimosi išlaidas.

         Ieškinio pagrindai ir pagrindiniai argumentai

      Grįsdami ieškinį ieškovai remiasi šešiais pagrindais.

                  1.

                  Ieškinio pirmasis pagrindas grindžiamas tuo, kad atsakovas apie sprendimą panaikinti licenciją tinkamai nepranešė įgaliotiems Trasta Komercbanka AS atstovams.

                  2.

                  Ieškinio antrasis pagrindas grindžiamas tuo, kad priimant sprendimą dėl licencijos panaikinimo Trasta Komercbanka AS nebuvo tinkamai atstovaujama.

                  3.

                  Ieškinio trečiasis pagrindas grindžiamas tuo, kad priimant sprendimą panaikinti licenciją buvo padaryta daug kitų šiurkščių pažeidimų.

                  4.

                  Ieškinio ketvirtasis pagrindas grindžiamas tuo, kad atsakovas, priimdamas sprendimą panaikinti licenciją, viršijo savo įgaliojimus, visų pirma pinigų plovimo ir nacionalinės teisės įgyvendinimo srityje.

                  5.

                  Ieškinio penktasis pagrindas grindžiamas tuo, kad atsakovas padarė klaidingą prielaidą dėl licencijos panaikinimo pagrindų ir nepakankamai juos motyvavo.

                  6.

                  Ieškinio šeštasis pagrindas grindžiamas tuo, kad neteisėtais atsakovo veiksmais ieškovams buvo padaryta didelė žala, įskaitant Trasta Komercbanka AS likvidavimą.

         (1)  Sumos bus paskirstytos ieškovams atsižvelgiant į jų turimas Trasta Komercbanka AS akcijas, kaip išdėstyta 2016 m. kovo 3 d. sprendime panaikinti licenciją.


title: Byla T-493/21: 2021 m. rugpjūčio 6 d. pareikštas ieškinys byloje Equinoccio-Compañía de Comercio Exterior / Komisija

text:
               2021 11 8

               LT

               Europos Sąjungos oficialusis leidinys

               C 452/43

      2021 m. rugpjūčio 6 d. pareikštas ieškinys byloje Equinoccio-Compañía de Comercio Exterior / Komisija

      (Byla T-493/21)
      (2021/C 452/54)
      Proceso kalba: anglų

         Šalys

         Ieškovė: Equinoccio-Compañía de Comercio Exterior, SL (Madridas, Ispanija), atstovaujama advokatų R. Sciaudone ir D. Luff

         Atsakovė: Europos Komisija

         Reikalavimai

      Ieškovė Bendrojo Teismo prašo:

                  —

                  panaikinti Europos Sąjungos delegacijos Ankaroje kontrasignaciją dėl finansinės garantijos išmokėjimo (toliau – ginčijamas aktas) Turkijos mokslo, pramonės ir technologijų ministerijos ES ir užsienio reikalų generalinio direktorato ES finansinių programų direktorato reikalavimu,

                  —

                  priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai

      Grįsdama ieškinį ieškovė remiasi penkiais pagrindais.

                  1.

                  Pirmasis ieškinio pagrindas grindžiamas tuo, kad pažeista rūpestingumo pareiga, nešališkumo, proceso lygybės principai ir Finansinio reglamento (1) 78 straipsnis.

                              —

                              Šiuo pagrindu teigiama, kad Komisija nepatikrino Turkijos institucijų priimto sprendimo dėl garantijos išmokėjimo. Iš tiesų Komisija paprašė Turkijos institucijų, kad jos pačios patikrintų sprendimą. Tokiu elgesiu, ieškovės teigimu, taip pat pažeistas minėto Finansinio reglamento 78 straipsnis ir Deleguotojo reglamento Nr. 1268/2012 (2) 82 straipsnis. Pagal šias nuostatas leidimus suteikiantis Sąjungos pareigūnas turi asmeniškai patikrinti dokumentus.

                  2.

                  Antrasis ieškinio pagrindas grindžiamas pareigos motyvuoti pažeidimu.

                              —

                              Ieškovė teigia, kad ginčijamame akte nebuvo pateikta pakankamai informacijos, kad ji galėtų įsitikinti, ar jis tinkamai pagrįstas, o gal turi trūkumų, leidžiančių ginčyti jo teisėtumą Sąjungos teisme, taip pat, kad šis teismas galėtų patikrinti to akto teisėtumą.

                  3.

                  Trečiasis ieškinio pagrindas grindžiamas teisės būti išklausytam pažeidimu.

                              —

                              Ieškovė teigia nedalyvavusi administracinėje procedūroje, per kurią Komisija sprendė, ar nurodyti ES delegacijai Ankaroje kontrasignuoti garantijos išmokėjimą.

                  4.

                  Ketvirtasis ieškinio pagrindas grindžiamas proporcingumo principo pažeidimu.

                              —

                              Teigiama, kad Komisija pažeidė proporcingumo principą, nes nesuderino perkančiosios organizacijos reikalavimo ir ieškovei mokėtinų sumų.

                  5.

                  Penktasis ieškinio pagrindas grindžiamas akivaizdžia klaida vertinant garantijos išmokėjimo sąlygas.

                              —

                              Ieškovės nuomone, ginčijame akte padaryta akivaizdi klaida vertinant garantijos išmokėjimo sąlygas, kurios visos susijusios su tariamu paslaugų sutarties pažeidimu.

         (1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012, p. 1).

         (2)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012, p. 1).


title: Byla T-558/21: 2021 m. rugsėjo 7 d. pareikštas ieškinys byloje Foundation for the Protection of the Traditional Cheese of Cyprus named Halloumi / EUIPO – Papouis Dairies (fino)

text:
               2021 11 8

               LT

               Europos Sąjungos oficialusis leidinys

               C 452/44

      2021 m. rugsėjo 7 d. pareikštas ieškinys byloje Foundation for the Protection of the Traditional Cheese of Cyprus named Halloumi / EUIPO – Papouis Dairies (fino)

      (Byla T-558/21)
      (2021/C 452/55)
      Kalba, kuria surašytas ieškinys: anglų

         Šalys

         Ieškovė: Foundation for the Protection of the Traditional Cheese of Cyprus named Halloumi (Nikosija, Kipras), atstovaujama advokato C. Milbradt

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Papouis Dairies LTD (Nikosija)

         Su procedūra EUIPO susijusi informacija

         Prekių ženklo, dėl kurio kilo ginčas, paraišką pateikęs asmuo: kita procedūros Apeliacinėje taryboje šalis

         Prekių ženklas, dėl kurio kilo ginčas: vaizdinio Europos Sąjungos prekių ženklo „fino Cyprus Halloumi Cheese“ paraiška – Registracijos paraiška Nr. 11 180 791

         Procedūra EUIPO: protesto procedūra

         Ginčijamas sprendimas: 2021 m. balandžio 29 d. EUIPO antrosios apeliacinės tarybos sprendimas byloje R 578/2019-2

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą,

                  —

                  priteisti iš EUIPO ir kitos procedūros EUIPO šalies jų ir ieškovės patirtas bylinėjimosi išlaidas.

         Pagrindas, kuriuo remiamasi

                  —

                  Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.


title: Byla T-565/21: 2021 m. rugsėjo 8 d. pareikštas ieškinys byloje Foundation for the Protection of the Traditional Cheese of Cyprus named Halloumi / EUIPO – Papouis Dairies (Papouis Halloumi)

text:
               2021 11 8

               LT

               Europos Sąjungos oficialusis leidinys

               C 452/44

      2021 m. rugsėjo 8 d. pareikštas ieškinys byloje Foundation for the Protection of the Traditional Cheese of Cyprus named Halloumi / EUIPO – Papouis Dairies (Papouis Halloumi)

      (Byla T-565/21)
      (2021/C 452/56)
      Kalba, kuria surašytas ieškinys: anglų

         Šalys

         Ieškovė: Foundation for the Protection of the Traditional Cheese of Cyprus named Halloumi (Nikosija, Kipras), atstovaujama advokato C. Milbradt

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Papouis Dairies LTD (Nikosija)

         Su procedūra EUIPO susijusi informacija

         Prekių ženklo, dėl kurio kilo ginčas, paraišką pateikęs asmuo: kita procedūros Apeliacinėje taryboje šalis

         Prekių ženklas, dėl kurio kilo ginčas: vaizdinio spalvoto Europos Sąjungos prekių ženklo, kuriame yra žodinis elementas „Papouis Halloumi Papouis Dairies LTD PAP since 1967“, paraiška – Registracijos paraiška Nr. 11 176 344

         Procedūra EUIPO: protesto procedūra

         Ginčijamas sprendimas: 2021 m. balandžio 29 d. EUIPO antrosios apeliacinės tarybos sprendimas byloje R 575/2019-2

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą,

                  —

                  priteisti iš EUIPO ir kitos procedūros EUIPO šalies jų ir ieškovės patirtas bylinėjimosi išlaidas.

         Pagrindas, kuriuo remiamasi

                  —

                  Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.


title: Byla T-598/21: 2021 m. rugsėjo 20 d. pareikštas ieškinys byloje Euranimi / Komisija

text:
               2021 11 8

               LT

               Europos Sąjungos oficialusis leidinys

               C 452/45

      2021 m. rugsėjo 20 d. pareikštas ieškinys byloje Euranimi / Komisija

      (Byla T-598/21)
      (2021/C 452/57)
      Proceso kalba: anglų

         Šalys

         Ieškovė: European Association of Non-Integrated Metal Importers & distributors (Euranimi) (Briuselis, Belgija), atstovaujama advokatų M. Campa, D. Rovetta, P. Gjørtler ir V. Villante

         Atsakovė: Europos Komisija

         Reikalavimai

      Ieškovė Bendrojo Teismo prašo:

                  —

                  panaikinti 2021 m. birželio 24 d. Komisijos įgyvendinimo reglamentą (ES) 2021/1029 kuriuo, siekiant pratęsti tam tikriems importuojamiems plieno produktams nustatytos apsaugos priemonės galiojimą, iš dalies keičiamas Komisijos įgyvendinimo reglamentas (ES) 2019/159 (OL L 225I, 2021, p. 1),

                  —

                  priteisti iš Europos Komisijos ieškovės šioje byloje patirtas bylinėjimosi išlaidas.

         Ieškinio pagrindai ir pagrindiniai argumentai

      Grįsdama ieškinį ieškovė remiasi dviem pagrindais.

                  1.

                  Pirmasis ieškinio pagrindas grindžiamas tuo, kad Komisija pažeidė 2015 m. kovo 11 d. Europos Parlamento ir Tarybos reglamento (ES) 2015/478 (1) dėl bendrų importo taisyklių 19 straipsnį, nes padarė akivaizdžią vertinimo klaidą nustatydama didelę žalą arba jos tikimybę.

                  2.

                  Antrasis ieškinio pagrindas grindžiamas tuo, kad Komisija akivaizdžiai klaidingai įvertino atitinkamus rinkos duomenis ir su apsaugos priemonių atšaukimu susijusią priešingą padėtį. Turint omenyje išskirtinę situaciją pasalinėje rinkoje, Komisija taip pat pažeidė savo pareigą atsižvelgti į 2021 m. padėtį po tiriamojo laikotarpio (TL).

         (1)  OL L 83, 2015, p. 16.


title: Byla T-599/21: 2021 m. rugsėjo 20 d. pareikštas ieškinys byloje bett1.de / EUIPO – XXXLutz Marken (Body-Star)

text:
               2021 11 8

               LT

               Europos Sąjungos oficialusis leidinys

               C 452/46

      2021 m. rugsėjo 20 d. pareikštas ieškinys byloje bett1.de / EUIPO – XXXLutz Marken (Body-Star)

      (Byla T-599/21)
      (2021/C 452/58)
      Kalba, kuria surašytas ieškinys: vokiečių

         Šalys

         Ieškovė: bett1.de GmbH (Berlynas, Vokietija), atstovaujama Rechtsanwalt O. Brexl

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: XXXLutz Marken GmbH (Velsas, Austrija)

         Su procedūra EUIPO susijusi informacija

         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

         Prekių ženklas, dėl kurio kilo ginčas: žodinis Europos Sąjungos prekių ženklas „Body-Star“ – Europos Sąjungos prekių ženklas Nr. 17 711 748

         Procedūra EUIPO: registracijos panaikinimo procedūra

         Ginčijamas sprendimas: 2021 m. liepos 14 d. EUIPO antrosios apeliacinės tarybos sprendimas byloje 1712/2020-2.

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą,

                  —

                  priteisti iš EUIPO bylinėjimosi išlaidas.

         Pagrindas, kuriuo remiamasi

                  —

                  Europos Parlamento ir Tarybos reglamento (ES) 2017/1001 60 straipsnio 1 dalies a punkto, siejamo su 8 straipsnio 1 dalies b punktu, pažeidimas.


title: Byla T-604/21: 2021 m. rugsėjo 21 d. pareikštas ieškinys byloje WP ir kt. / Komisija

text:
               2021 11 8

               LT

               Europos Sąjungos oficialusis leidinys

               C 452/46

      2021 m. rugsėjo 21 d. pareikštas ieškinys byloje WP ir kt. / Komisija

      (Byla T-604/21)
      (2021/C 452/59)
      Proceso kalba: prancūzų

         Šalys

         Ieškovai: WP, WQ, WR, atstovaujami advokatės N. de Montigny

         Atsakovė: Europos Komisija

         Reikalavimai

      Ieškovai Bendrojo Teismo prašo:

                  —

                  panaikinti 2020 m. lapkričio 16 d. PMO.4 sprendimą, kuriuo atmetamas mirusiojo vardu pateiktas prašymas atkurti jo nacionalines pensines teises, pervestas į Sąjungos pensijų sistemą, priskaičiuojant palūkanas nuo jo teisių, kurias jis turėjo visus tuos metus, skaičiuojamas iki visiško atlyginimo;

                  —

                  prireikus, panaikinti tiesioginį 2021 m. birželio 15 d. atmetimo sprendimą dėl 2021 m. vasario 15 d. mirusiojo vardu pateikto reikalavimo, apie kurio išlaikymą pagal paveldėjimą buvo pranešta 2021 m. gegužės 25 d.;

                  —

                  priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Grįsdami ieškinį ieškovai remiasi dviem pagrindais.

                  1.

                  Pirmasis ieškinio pagrindas grindžiamas atsakovės nepagrįstu praturtėjimu.

                  2.

                  Antrasis ieškinio pagrindas grindžiamas vienodo požiūrio principo pažeidimu, nes atsakovės nepagrįsto praturtėjimo principo, kaip nustatyta jurisprudencijoje, taikymas skiriasi nuo kitų institucijų, esant identiškoms situacijoms, to paties principo įgyvendinimo.


title: Byla T-475/19: 2021 m. rugsėjo 7 d. Bendrojo Teismo nutartis byloje Bunzl ir kt. / Komisija

text:
               2021 11 8

               LT

               Europos Sąjungos oficialusis leidinys

               C 452/47

      2021 m. rugsėjo 7 d. Bendrojo Teismo nutartis byloje Bunzl ir kt. / Komisija

      (Byla T-475/19) (1)

      (2021/C 452/60)
      Proceso kalba: anglų
      Antrosios kolegijos pirmininkė nutartimi nurodė išbraukti bylą iš registro.

         (1)  OL C 312, 2019 9 16.


title: Byla T-482/19: 2021 m. rugsėjo 7 d. Bendrojo Teismo nutartis byloje BT Group ir Communications Global Network Services / Komisija

text:
               2021 11 8

               LT

               Europos Sąjungos oficialusis leidinys

               C 452/47

      2021 m. rugsėjo 7 d. Bendrojo Teismo nutartis byloje BT Group ir Communications Global Network Services / Komisija

      (Byla T-482/19) (1)

      (2021/C 452/61)
      Proceso kalba: anglų
      Antrosios kolegijos pirmininkė nutartimi nurodė išbraukti bylą iš registro.

         (1)  OL C 312, 2019 9 16.


title: Byla T-754/19: 2021 m. rugsėjo 7 d. Bendrojo Teismo nutartis byloje Stagecoach Group / Komisija

text:
               2021 11 8

               LT

               Europos Sąjungos oficialusis leidinys

               C 452/47

      2021 m. rugsėjo 7 d. Bendrojo Teismo nutartis byloje Stagecoach Group / Komisija

      (Byla T-754/19) (1)

      (2021/C 452/62)
      Proceso kalba: anglų
      Antrosios kolegijos pirmininkė nutartimi nurodė išbraukti bylą iš registro.

         (1)  OL C 27, 2020 1 27.


title: Byla C-428/20: 2021 m. gruodžio 21 d. Teisingumo Teismo (antroji kolegija) sprendimas byloje (Sąd Apelacyjny w Warszawie (Lenkija) prašymas priimti prejudicinį sprendimą) A.K. / Skarb Państwa (Prašymas priimti prejudicinį sprendimą – Privalomas motorinių transporto priemonių valdytojų civilinės atsakomybės draudimas – Antroji direktyva 84/5/EEB – 1 straipsnio 2 dalis – Direktyva 2005/14/EB – Direktyva 2009/103/EB – 9 straipsnio 1 dalis – Pareiga padidinti mažiausias privalomojo draudimo padengiamas sumas – Pereinamasis laikotarpis – Nauja teisės norma, nedelsiant taikoma situacijos, atsiradusios galiojant ankstesnei normai, būsimoms pasekmėms – Situacija, susidariusi iki materialinės Sąjungos teisės normos įsigaliojimo – Nacionalinės teisės nuostata, pagal kurią iki 2009 m. gruodžio 11 d. sudarytų draudimo sutarčių atžvilgiu netaikoma pareiga padidinti mažiausias privalomojo draudimo padengiamas sumas)

text:
               2022 2 21

               LT

               Europos Sąjungos oficialusis leidinys

               C 84/17

      2021 m. gruodžio 21 d. Teisingumo Teismo (antroji kolegija) sprendimas byloje (Sąd Apelacyjny w Warszawie (Lenkija) prašymas priimti prejudicinį sprendimą) A.K. / Skarb Państwa

      (Byla C-428/20) (1)

      (Prašymas priimti prejudicinį sprendimą - Privalomas motorinių transporto priemonių valdytojų civilinės atsakomybės draudimas - Antroji direktyva 84/5/EEB - 1 straipsnio 2 dalis - Direktyva 2005/14/EB - Direktyva 2009/103/EB - 9 straipsnio 1 dalis - Pareiga padidinti mažiausias privalomojo draudimo padengiamas sumas - Pereinamasis laikotarpis - Nauja teisės norma, nedelsiant taikoma situacijos, atsiradusios galiojant ankstesnei normai, būsimoms pasekmėms - Situacija, susidariusi iki materialinės Sąjungos teisės normos įsigaliojimo - Nacionalinės teisės nuostata, pagal kurią iki 2009 m. gruodžio 11 d. sudarytų draudimo sutarčių atžvilgiu netaikoma pareiga padidinti mažiausias privalomojo draudimo padengiamas sumas)
      (2022/C 84/19)
      Proceso kalba: lenkų

         Prašymą priimti prejudicinį sprendimą pateikęs teismas

         Sąd Apelacyjny w Warszawie

         Šalys pagrindinėje byloje

         Ieškovė: A.K.

         Atsakovas: Skarb Państwa

         Rezoliucinė dalis

      1983 m. gruodžio 30 d. Antrosios Tarybos direktyvos 84/5/EEB dėl valstybių narių teisės aktų, susijusių su motorinių transporto priemonių valdytojų civilinės atsakomybės draudimu, suderinimo, iš dalies pakeistos 2005 m. gegužės 11 d. Europos Parlamento ir Tarybos direktyva 2005/14/EB, 1 straipsnio 2 dalis ir 2009 m. rugsėjo 16 d. Europos Parlamento ir Tarybos direktyvos 2009/103/EB dėl motorinių transporto priemonių valdytojų civilinės atsakomybės draudimo ir privalomojo tokios atsakomybės draudimo patikrinimo 9 straipsnio 1 dalis turi būti aiškinamos taip, kad valstybės narės, pasinaudojusios šioje nuostatoje numatyta galimybe nustatyti pereinamąjį laikotarpį, privalėjo reikalauti, kad nuo 2009 m. gruodžio 11 d. iki šios datos sudarytose, tačiau tebegaliojančiose transporto priemonių draudimo sutartyse numatytos mažiausios atlyginamos sumos atitiktų šių nuostatų ketvirtoje pastraipoje įtvirtintą taisyklę.

         (1)  OL C 278, 2021 7 12.


title: Byla C-594/19 P: 2022 m. sausio 20 d. Teisingumo Teismo (ketvirtoji kolegija) sprendimas byloje Deutsche Lufthansa AG / Europos Komisija, Land Rheinland-Pfalz (Apeliacinis skundas – Valstybės pagalba – Pagalba oro uostams ir oro transporto bendrovėms – Sprendimas, kuriuo Frankfurto Hano oro uostui suteiktos priemonės pripažintos su vidaus rinka suderinama valstybės pagalba ir kuriame konstatuota, kad valstybės pagalba šiuo oro uostu besinaudojančioms oro transporto bendrovėms nebuvo suteikta – SESV 263 straipsnio ketvirta pastraipa – Sprendimas, netiesiogiai ir konkrečiai susijęs su fiziniu ar juridiniu asmeniu – Veiksminga teisminė gynyba)

text:
               2022 3 14

               LT

               Europos Sąjungos oficialusis leidinys

               C 119/2

      2022 m. sausio 20 d. Teisingumo Teismo (ketvirtoji kolegija) sprendimas byloje Deutsche Lufthansa AG / Europos Komisija, Land Rheinland-Pfalz

      (Byla C-594/19 P) (1)

      (Apeliacinis skundas - Valstybės pagalba - Pagalba oro uostams ir oro transporto bendrovėms - Sprendimas, kuriuo Frankfurto Hano oro uostui suteiktos priemonės pripažintos su vidaus rinka suderinama valstybės pagalba ir kuriame konstatuota, kad valstybės pagalba šiuo oro uostu besinaudojančioms oro transporto bendrovėms nebuvo suteikta - SESV 263 straipsnio ketvirta pastraipa - Sprendimas, netiesiogiai ir konkrečiai susijęs su fiziniu ar juridiniu asmeniu - Veiksminga teisminė gynyba)
      (2022/C 119/02)
      Proceso kalba: vokiečių

         Šalys

         Apeliantė: Deutsche Lufthansa AG, atstovaujama advokato A. Martin-Ehlers

         Kitos proceso šalys: Europos Komisija, atstovaujama T. Maxian Rusche ir S. Noë, Land Rheinland-Pfalz, atstovaujama profesoriaus C. Koenig

         Rezoliucinė dalis

                  1.

                  Atmesti apeliacinį skundą.

                  2.

                  Deutsche Lufthansa AG padengia ne tik savo, bet ir Europos Komisijos ir Land Rheinland-Pfalz bylinėjimosi išlaidas.

         (1)  OL C 319, 2019 9 23.


title: Byla C-638/19 P: 2022 m. sausio 25 d. Teisingumo Teismo (didžioji kolegija) sprendimas byloje Europos Komisija / European Food SA ir kt. (Apeliacinis skundas – Valstybės pagalba – SESV 107 ir 108 straipsniai – Dvišalė investicijų sutartis – Arbitražinė išlyga – Rumunija – Įstojimas į Europos Sąjungą – Mokesčių paskatų sistemos panaikinimas iki įstojimo – Arbitražo sprendimas, kuriuo nurodoma atlyginti žalą po įstojimo – Europos Komisijos sprendimas, kuriuo pripažįstama, kad šis žalos atlyginimas yra su vidaus rinka nesuderinama valstybės pagalba, ir nurodoma ją susigrąžinti – Komisijos kompetencija – Sąjungos teisės taikymas ratione temporis – Datos, kada pagalbos gavėjui suteikiama teisė gauti pagalbą, nustatymas – ESS 19 straipsnis – SESV 267 ir 344 straipsniai – Sąjungos teisės autonomija)

text:
               2022 3 14

               LT

               Europos Sąjungos oficialusis leidinys

               C 119/3

      2022 m. sausio 25 d. Teisingumo Teismo (didžioji kolegija) sprendimas byloje Europos Komisija / European Food SA ir kt.
      (Byla C-638/19 P) (1)

      (Apeliacinis skundas - Valstybės pagalba - SESV 107 ir 108 straipsniai - Dvišalė investicijų sutartis - Arbitražinė išlyga - Rumunija - Įstojimas į Europos Sąjungą - Mokesčių paskatų sistemos panaikinimas iki įstojimo - Arbitražo sprendimas, kuriuo nurodoma atlyginti žalą po įstojimo - Europos Komisijos sprendimas, kuriuo pripažįstama, kad šis žalos atlyginimas yra su vidaus rinka nesuderinama valstybės pagalba, ir nurodoma ją susigrąžinti - Komisijos kompetencija - Sąjungos teisės taikymas ratione temporis - Datos, kada pagalbos gavėjui suteikiama teisė gauti pagalbą, nustatymas - ESS 19 straipsnis - SESV 267 ir 344 straipsniai - Sąjungos teisės autonomija)
      (2022/C 119/03)
      Proceso kalba: anglų

         Šalys

         Apeliantė: Europos Komisija, atstovaujama T. Maxian Rusche ir P.-J. Loewenthal

         Kitos proceso šalys: European Food SA, Starmill SRL, Multipack SRL, Scandic Distilleries SA, Ioan Micula, atstovaujamos Rechtsanwalt K. Struckmann, advokato G. Forwood ir solicitor A. Kadri, Viorel Micula, European Drinks SA, Rieni Drinks SA, Transilvania General Import-Export SRL, West Leasing SRL, buvusi West Leasing International SRL, atstovaujami advokatų J. Derenne, D. Vallindas ir O. Popescu, Ispanijos Karalystė, iš pradžių atstovaujama S. Centeno Huerta, vėliau – A. Gavela Llopis, Vengrija

         Apeliantės pusėje įstojusios į bylą šalys: Vokietijos Federacinė Respublika, atstovaujama D. Klebs, R. Kanitz ir J. Möller, Latvijos Respublika, atstovaujama K. Pommere, Lenkijos Respublika, atstovaujama D. Lutostańska, B. Majczyna ir M. Rzotkiewicz

         Rezoliucinė dalis

                  1.

                  Panaikinti 2019 m. birželio 18 d. Europos Sąjungos Bendrojo Teismo sprendimą European Food ir kt. / Komisija (T-624/15, T-694/15 ir T-704/15, EU:T:2019:423).

                  2.

                  Nereikia priimti sprendimo dėl priešpriešinio apeliacinio skundo.

                  3.

                  Grąžinti bylą Europos Sąjungos Bendrajam Teismui, kad šis priimtų sprendimą dėl jam pateiktų pagrindų ir argumentų, dėl kurių Europos Sąjungos Teisingumo Teismas nepriėmė sprendimo.

                  4.

                  Atidėti klausimo dėl bylinėjimosi išlaidų nagrinėjimą.

         (1)  OL C 348, 2019 10 14.


title: Byla C-788/19: 2022 m. sausio 27 d. Teisingumo Teismo (pirmoji kolegija) sprendimas byloje Europos Komisija / Ispanijos Karalystė (Valstybės įsipareigojimų neįvykdymas – SESV 258 straipsnis – Laisvas kapitalo judėjimas – Pareiga pateikti informaciją apie kitose Europos Sąjungos valstybėse narėse ar Europos ekonominėje erdvėje (EEE) turimą turtą ar teises – Šios pareigos nesilaikymas – Senatis – Sankcijos)

text:
               2022 3 14

               LT

               Europos Sąjungos oficialusis leidinys

               C 119/3

      2022 m. sausio 27 d. Teisingumo Teismo (pirmoji kolegija) sprendimas byloje Europos Komisija / Ispanijos Karalystė

      (Byla C-788/19) (1)

      (Valstybės įsipareigojimų neįvykdymas - SESV 258 straipsnis - Laisvas kapitalo judėjimas - Pareiga pateikti informaciją apie kitose Europos Sąjungos valstybėse narėse ar Europos ekonominėje erdvėje (EEE) turimą turtą ar teises - Šios pareigos nesilaikymas - Senatis - Sankcijos)
      (2022/C 119/04)
      Proceso kalba: ispanų

         Šalys

         Ieškovė: Europos Komisija,, iš pradžių atstovaujama C. Perrin, N. Gossement ir M. Jáuregui Gómez, vėliau C. Perrin ir N. Gossement

         Atsakovė: Ispanijos Karalystė, atstovaujama L. Aguilera Ruiz ir S. Jiménez García

         Rezoliucinė dalis

                  1.

                              —

                              Numatydama, kad pareigos pateikti informaciją apie užsienyje esantį turtą ir teises nevykdymas arba netinkamas ar pavėluotas jos įvykdymas lemia nedeklaruotų pajamų, atitinkančių šio turto vertę, kaip „nepagrįsto kapitalo prieaugio“, apmokestinimą, nesant galimybės praktiškai pasinaudoti senaties terminu,

                              —

                              už pareigos pateikti informaciją apie užsienyje esantį turtą ir teises neįvykdymą ar netinkamą ar pavėluotą įvykdymą numatydama proporcingą 150 % dydžio mokesčio, apskaičiuoto nuo sumų, atitinkančių šio turto ar teisių vertę, baudą, kuri gali būti sumuojama su fiksuotomis baudomis, ir,

                              —

                              už pareigos pateikti informaciją apie užsienyje esantį turtą ir teises neįvykdymą ar netinkamą ar pavėluotą įvykdymą numatydama fiksuotas baudas, kurių dydis neturi nieko bendra su sankcijomis, numatytomis už panašius pažeidimus išimtinai nacionaliniame kontekste ir kurių bendra suma nėra ribojama,
                              Ispanijos Karalystė neįvykdė įsipareigojimų pagal SESV 63 straipsnį ir pagal 1992 m. gegužės 2 d. Europos ekonominės erdvės susitarimo 40 straipsnį.

                  2.

                  Priteisti iš Ispanijos Karalystės bylinėjimosi išlaidas.

         (1)  OL C 432, 2019 12 23.


title: Byla C-891/19 P: 2022 m. sausio 20 d. Teisingumo Teismo (trečioji kolegija) sprendimas byloje Europos Komisija / Hubei Xinyegang Special Tube Co. Ltd, ArcelorMittal Tubular Products Roman SA, Válcovny trub Chomutov a.s., Vallourec Deutschland GmbH (Apeliacinis skundas – Dempingas – Įgyvendinimo reglamentas (ES) 2017/804 – Tam tikri importuojami Kinijos kilmės besiūliai vamzdžiai ir vamzdeliai – Galutinis antidempingo muitas – Reglamentas (ES) 2016/1036 – 3 straipsnio 2, 3 ir 6 dalys ir 17 straipsnis – Žalos nustatymas – Importo dempingo kaina poveikio Europos Sąjungos rinkoje parduodamų panašių produktų kainoms tyrimas – Priverstinio kainų mažinimo analizė – Produkto kontrolės numerių (PKN) metodo taikymas – Europos Komisijos pareiga atsižvelgti į įvairius nagrinėjamo produkto rinkos segmentus ir į visus atrinktų Europos Sąjungos gamintojų panašių produktų pardavimus)

text:
               2022 3 14

               LT

               Europos Sąjungos oficialusis leidinys

               C 119/4

      2022 m. sausio 20 d. Teisingumo Teismo (trečioji kolegija) sprendimas byloje Europos Komisija / Hubei Xinyegang Special Tube Co. Ltd, ArcelorMittal Tubular Products Roman SA, Válcovny trub Chomutov a.s., Vallourec Deutschland GmbH

      (Byla C-891/19 P) (1)

      (Apeliacinis skundas - Dempingas - Įgyvendinimo reglamentas (ES) 2017/804 - Tam tikri importuojami Kinijos kilmės besiūliai vamzdžiai ir vamzdeliai - Galutinis antidempingo muitas - Reglamentas (ES) 2016/1036 - 3 straipsnio 2, 3 ir 6 dalys ir 17 straipsnis - Žalos nustatymas - Importo dempingo kaina poveikio Europos Sąjungos rinkoje parduodamų panašių produktų kainoms tyrimas - Priverstinio kainų mažinimo analizė - Produkto kontrolės numerių (PKN) metodo taikymas - Europos Komisijos pareiga atsižvelgti į įvairius nagrinėjamo produkto rinkos segmentus ir į visus atrinktų Europos Sąjungos gamintojų panašių produktų pardavimus)
      (2022/C 119/05)
      Proceso kalba: anglų

         Šalys

         Apeliantė: Europos Komisija, iš pradžių atstovaujama T. Maxian Rusche ir N. Kuplewatzky, vėliau T. Maxian Rusche ir A. Demeneix ir galiausiai T. Maxian Rusche ir K. Blanck

         Kitos proceso šalys: Hubei Xinyegang Special Tube Co. Ltd, atstovaujama advocaten E. Vermulst ir J. Cornelis; ArcelorMittal Tubular Products Roman SA, Válcovny trub Chomutov a.s., Vallourec Deutschland GmbH, atstovaujamos Rechtsanwalt G. Berrisch

         Rezoliucinė dalis

                  1.

                  Panaikinti 2019 m. rugsėjo 24 d. Europos Sąjungos Bendrojo Teismo sprendimą Hubei Xinyegang Special Tube / Komisija (T-500/17, nepaskelbtas Rink., EU:T:2019:691).

                  2.

                  Grąžinti bylą Europos Sąjungos Bendrajam Teismui.

                  3.

                  Atidėti klausimo dėl bylinėjimosi išlaidų nagrinėjimą.

         (1)  OL C 45, 2020 2 10.


title: Byla C-899/19 P: 2022 m. sausio 20 d. Teisingumo Teismo (ketvirtoji kolegija) sprendimas byloje Rumunija / Europos Komisija, Vengrija (Apeliacinis skundas – Institucinė teisė – Piliečių iniciatyva – Reglamentas (ES) Nr. 211/2011 – 4 straipsnio 2 dalies b punktas – Pasiūlytos piliečių iniciatyvos registracija – Sąlyga, pagal kurią reikalaujama, kad nebūtų taip, jog ši pasiūlyta iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis – Sprendimas (ES) 2017/652 – Piliečių iniciatyva „Minority SafePack – one million signatures for diversity in Europe“ – Dalinė registracija – ESS 5 straipsnio 2 dalis – Suteikimo principas – SESV 296 straipsnis – Pareiga motyvuoti – Rungimosi principas)

text:
               2022 3 14

               LT

               Europos Sąjungos oficialusis leidinys

               C 119/5

      2022 m. sausio 20 d. Teisingumo Teismo (ketvirtoji kolegija) sprendimas byloje Rumunija / Europos Komisija, Vengrija

      (Byla C-899/19 P) (1)

      (Apeliacinis skundas - Institucinė teisė - Piliečių iniciatyva - Reglamentas (ES) Nr. 211/2011 - 4 straipsnio 2 dalies b punktas - Pasiūlytos piliečių iniciatyvos registracija - Sąlyga, pagal kurią reikalaujama, kad nebūtų taip, jog ši pasiūlyta iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis - Sprendimas (ES) 2017/652 - Piliečių iniciatyva „Minority SafePack – one million signatures for diversity in Europe“ - Dalinė registracija - ESS 5 straipsnio 2 dalis - Suteikimo principas - SESV 296 straipsnis - Pareiga motyvuoti - Rungimosi principas)
      (2022/C 119/06)
      Proceso kalba: rumunų

         Šalys

         Apeliantė: Rumunija, atstovaujama E. Gane, L. Liţu, M. Chicu ir L.-E. Baţagoi

         Kitos proceso šalys: Europos Komisija, iš pradžių atstovaujama I. Martínez del Peral, H. Stancu ir H. Krämer, vėliau – I. Martínez del Peral ir H. Stancu; Vengrija, atstovaujama M. Z. Fehér ir K. Szíjjártó

         Rezoliucinė dalis

                  1.

                  Atmesti apeliacinį skundą.

                  2.

                  Priteisti iš Rumunijos jos ir Europos Komisijos patirtas bylinėjimosi išlaidas.

                  3.

                  Vengrija padengia savo bylinėjimosi išlaidas.

         (1)  OL C 54, 2020 2 17.


title: Byla C-51/20: 2022 m. sausio 20 d. Teisingumo Teismo (antroji kolegija) sprendimas byloje Europos Komisija / Graikijos Respublika (Valstybės įsipareigojimų neįvykdymas – Valstybės pagalba – Neteisėta ir su vidaus rinka nesuderinama pripažinta valstybės pagalba – Pareiga susigrąžinti – Teisingumo Teismo sprendimas, kuriuo konstatuotas įsipareigojimų neįvykdymas – Neįvykdymas – Pareigos susigrąžinti neteisėtą ir su vidaus rinka nesuderinamą pagalbą nesilaikymas – Finansinės sankcijos – Proporcingas ir atgrasomasis pobūdis – Periodinė bauda – Vienkartinė suma – Mokumas – Valstybės narės balsų Europos Parlamente skaičius)

text:
               2022 3 14

               LT

               Europos Sąjungos oficialusis leidinys

               C 119/5

      2022 m. sausio 20 d. Teisingumo Teismo (antroji kolegija) sprendimas byloje Europos Komisija / Graikijos Respublika

      (Byla C-51/20) (1)

      (Valstybės įsipareigojimų neįvykdymas - Valstybės pagalba - Neteisėta ir su vidaus rinka nesuderinama pripažinta valstybės pagalba - Pareiga susigrąžinti - Teisingumo Teismo sprendimas, kuriuo konstatuotas įsipareigojimų neįvykdymas - Neįvykdymas - Pareigos susigrąžinti neteisėtą ir su vidaus rinka nesuderinamą pagalbą nesilaikymas - Finansinės sankcijos - Proporcingas ir atgrasomasis pobūdis - Periodinė bauda - Vienkartinė suma - Mokumas - Valstybės narės balsų Europos Parlamente skaičius)
      (2022/C 119/07)
      Proceso kalba: graikų

         Šalys

         Ieškovė: Europos Komisija, atstovaujama A. Bouchagiar ir B. Stromsky

         Atsakovė: Graikijos Respublika, atstovaujama K. Boskovits ir A. Samoni-Rantou

         Rezoliucinė dalis

                  1.

                  Nesiėmusi visų priemonių, reikalingų 2017 m. lapkričio 9 d. Sprendimui Komisija / Graikija (C-481/16, nepaskelbtas Rink., EU:C:2017:845) įvykdyti, Graikijos Respublika neįvykdė įsipareigojimų pagal SESV 260 straipsnio 1 dalį.

                  2.

                  Graikijos Respublika įpareigojama sumokėti Europos Komisijai 4 368 000 EUR periodinę baudą už kiekvieną šešių mėnesių laikotarpį, skaičiuojant nuo šio sprendimo paskelbimo dienos iki visiško 2017 m. lapkričio 9 d. Sprendimo Komisija / Graikija (C-481/16, nepaskelbtas Rink., EU:C:2017:845) įvykdymo.

                  3.

                  Graikijos Respublika įpareigojama sumokėti Europos Komisijai 5 500 000 EUR vienkartinę sumą.

                  4.

                  Graikijos Respublika padengia bylinėjimosi išlaidas.

         (1)  OL C 87, 2020 3 16.


title: Byla C-90/20: 2022 m. sausio 20 d. Teisingumo Teismo (antroji kolegija) sprendimas byloje (Højesteret (Danija) prašymas priimti prejudicinį sprendimą) Apcoa Parking Danmark A/S / Skatteministeriet (Prašymas priimti prejudicinį sprendimą – Bendra pridėtinės vertės mokesčio sistema (PVM) – Direktyva 2006/112/EB – 2 straipsnio 1 dalies c punktas – Taikymo sritis – Apmokestinamieji sandoriai – Privatinės teisės reglamentuojamos bendrovės vykdyta veikla – Automobilių stovėjimo aikštelių privačioje žemėje eksploatavimas – Bendrovės gauti mokesčiai už tai, kad vairuotojai nesilaiko šių stovėjimo aikštelių bendrųjų naudojimo sąlygų – Kvalifikavimas – Ekonominis ir komercinis sandorių turinys)

text:
               2022 3 14

               LT

               Europos Sąjungos oficialusis leidinys

               C 119/6

      2022 m. sausio 20 d. Teisingumo Teismo (antroji kolegija) sprendimas byloje (Højesteret (Danija) prašymas priimti prejudicinį sprendimą) Apcoa Parking Danmark A/S / Skatteministeriet

      (Byla C-90/20) (1)

      (Prašymas priimti prejudicinį sprendimą - Bendra pridėtinės vertės mokesčio sistema (PVM) - Direktyva 2006/112/EB - 2 straipsnio 1 dalies c punktas - Taikymo sritis - Apmokestinamieji sandoriai - Privatinės teisės reglamentuojamos bendrovės vykdyta veikla - Automobilių stovėjimo aikštelių privačioje žemėje eksploatavimas - Bendrovės gauti mokesčiai už tai, kad vairuotojai nesilaiko šių stovėjimo aikštelių bendrųjų naudojimo sąlygų - Kvalifikavimas - Ekonominis ir komercinis sandorių turinys)
      (2022/C 119/08)
      Proceso kalba: danų

         Prašymą priimti prejudicinį sprendimą pateikęs teismas

         Højesteret

         Šalys pagrindinėje byloje

         Apeliantė: Apcoa Parking Danmark A/S

         Kita apeliacinio proceso šalis: Skatteministeriet

         Rezoliucinė dalis

      2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 2 straipsnio 1 dalies c punktas turi būti aiškinamas taip, kad privatinės teisės reglamentuojamos bendrovės, atsakingos už privačių automobilių stovėjimo aikštelių eksploatavimą, gaunami kontrolės mokesčiai, kai vairuotojai nesilaiko šių stovėjimo aikštelių bendrųjų naudojimo sąlygų, turi būti laikomi atlygiu už paslaugų teikimą už atlygį, kaip tai suprantama pagal šią nuostatą, ir apmokestinami pridėtinės vertės mokesčiu (PVM).

         (1)  OL C 161, 2020 5 11.


title: Byla C-118/20: 2022 m. sausio 18 d. Teisingumo Teismo (didžioji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) JY / Wiener Landesregierung (Prašymas priimti prejudicinį sprendimą – Sąjungos pilietybė – SESV 20 ir 21 straipsniai – Taikymo sritis – Valstybės narės pilietybės atsisakymas siekiant gauti kitos valstybės narės pilietybę pagal tos kitos valstybės narės garantiją natūralizuoti suinteresuotąjį asmenį – Tokios garantijos atšaukimas dėl viešosios tvarkos ar visuomenės saugumo priežasčių – Proporcingumo principas – Bepilietybės situacija)

text:
               2022 3 14

               LT

               Europos Sąjungos oficialusis leidinys

               C 119/7

      2022 m. sausio 18 d. Teisingumo Teismo (didžioji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) JY / Wiener Landesregierung

      (Byla C-118/20) (1)

      (Prašymas priimti prejudicinį sprendimą - Sąjungos pilietybė - SESV 20 ir 21 straipsniai - Taikymo sritis - Valstybės narės pilietybės atsisakymas siekiant gauti kitos valstybės narės pilietybę pagal tos kitos valstybės narės garantiją natūralizuoti suinteresuotąjį asmenį - Tokios garantijos atšaukimas dėl viešosios tvarkos ar visuomenės saugumo priežasčių - Proporcingumo principas - Bepilietybės situacija)
      (2022/C 119/09)
      Proceso kalba: vokiečių

         Prašymą priimti prejudicinį sprendimą pateikęs teismas

         Verwaltungsgerichtshof

         Šalys pagrindinėje byloje

         Kasatorė: JY

         Kita kasacinio proceso šalis: Wiener Landesregierung

         Rezoliucinė dalis

                  1.

                  Asmens, kuris, turėdamas tik vienos valstybės narės pilietybę, jos atsisakė ir dėl to neteko Sąjungos piliečio statuso, kad galėtų įgyti kitos valstybės narės pilietybę, atitinkamai gavęs tos kitos valstybės narės valdžios institucijų garantiją, kad prašoma pilietybė bus suteikta, ir kurio galimybė vėl atgauti Sąjungos pilietybę buvo panaikinta vėliau atšaukus šią garantiją, situacija pagal savo pobūdį ir pasekmes patenka į Sąjungos teisės taikymo sritį.

                  2.

                  SESV 20 straipsnis turi būti aiškinamas taip, kad priimančiosios valstybės narės kompetentingos nacionalinės valdžios institucijos, o prireikus ir nacionaliniai teismai, turi patikrinti, ar sprendimas atšaukti garantiją dėl šios valstybės narės pilietybės suteikimo, dėl kurio atitinkamas asmuo galutinai netenka Sąjungos piliečio statuso, atsižvelgiant į jo pasekmes to asmens padėčiai, yra suderinamas su proporcingumo principu. Šis suderinamumo su proporcingumo principu reikalavimas neįvykdytas, jei toks sprendimas grindžiamas administraciniais Kelių eismo taisyklių pažeidimais, už kuriuos pagal taikytinus nacionalinės teisės aktus skiriamos tik piniginės sankcijos.

         (1)  OL C 209, 2020 6 22.


title: Byla C-165/20: 2022 m. sausio 20 d. Teisingumo Teismo (penktoji kolegija) sprendimas byloje (Verwaltungsgericht Berlin (Vokietija) prašymas priimti prejudicinį sprendimą) ET, veikiantis kaip Air Berlin PLC & Co. Luftverkehrs KG bankroto administratorius / Bundesrepublik Deutschland (Prašymas priimti prejudicinį sprendimą – Šiltnamio efektą sukeliančių dujų apyvartinių taršos leidimų prekybos sistema – Direktyva 2003/87/EB – 3e straipsnis – Aviacijos veiklos įtraukimas – Direktyva 2008/101/EB – Nemokamas leidimų suteikimas ir išdavimas orlaivių naudotojams – Tokio naudotojo veiklos nutraukimas dėl bankroto – Kompetentingos nacionalinės institucijos sprendimas atsisakyti išduoti leidimus likviduojamos bendrovės bankroto administratoriui)

text:
               2022 3 14

               LT

               Europos Sąjungos oficialusis leidinys

               C 119/7

      2022 m. sausio 20 d. Teisingumo Teismo (penktoji kolegija) sprendimas byloje (Verwaltungsgericht Berlin (Vokietija) prašymas priimti prejudicinį sprendimą) ET, veikiantis kaip Air Berlin PLC & Co. Luftverkehrs KG bankroto administratorius / Bundesrepublik Deutschland

      (Byla C-165/20) (1)

      (Prašymas priimti prejudicinį sprendimą - Šiltnamio efektą sukeliančių dujų apyvartinių taršos leidimų prekybos sistema - Direktyva 2003/87/EB - 3e straipsnis - Aviacijos veiklos įtraukimas - Direktyva 2008/101/EB - Nemokamas leidimų suteikimas ir išdavimas orlaivių naudotojams - Tokio naudotojo veiklos nutraukimas dėl bankroto - Kompetentingos nacionalinės institucijos sprendimas atsisakyti išduoti leidimus likviduojamos bendrovės bankroto administratoriui)
      (2022/C 119/10)
      Proceso kalba: vokiečių

         Prašymą priimti prejudicinį sprendimą pateikęs teismas

         Verwaltungsgericht Berlin

         Šalys pagrindinėje byloje

         Pareiškėjas: ET, veikiantis kaip Air Berlin PLC & Co. Luftverkehrs KG bankroto administratorius

         Atsakovė: Bundesrepublik Deutschland

         Rezoliucinė dalis

      2003 m. spalio 13 d. Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų [prekybos] sistemą Bendrijoje ir keičiančios Tarybos direktyvą 96/61/EB, iš dalies pakeistos 2017 m. gruodžio 13 d. Europos Parlamento ir Tarybos reglamentu (ES) 2017/2392, 3e straipsnis turi būti aiškinamas taip, kad orlaivio naudotojui suteiktų aviacijos apyvartinių taršos leidimų skaičius tuo atveju, kai šio naudotojo veikla nagrinėjamu šiltnamio efektą sukeliančių dujų apyvartinių taršos leidimų prekybos laikotarpiu nutraukiama, turi būti sumažintas proporcingai šio laikotarpio daliai, per kurią ši veikla nebevykdoma.

         (1)  OL C 255, 2020 8 3.


title: Byla C-179/20: 2022 m. sausio 27 d. Teisingumo Teismo (penktoji kolegija) sprendimas byloje (Curtea de Apel Bucureşti (Rumunija) prašymas priimti prejudicinį sprendimą) Fondul Proprietatea SA / Guvernul României, likviduojama SC Complexul Energetic Hunedoara SA, SC Complexul Energetic Oltenia SA, Compania Naţională de Transport al Energiei Electrice „Transelectrica“ SA (Prašymas priimti prejudicinį sprendimą – Elektros energijos vidaus rinka – Direktyva 2009/72/EB – 15 straipsnio 4 dalis – Pirmenybinis dispečerinis valdymas – Tiekimo saugumas – 32 straipsnio 1 dalis – Laisva trečiųjų asmenų prieiga – Garantuota prieiga prie perdavimo tinklų – Direktyva 2009/28/EB – 16 straipsnio 2 dalis – Garantuota prieiga – SESV 107 straipsnio 1 dalis – SESV 108 straipsnio 3 dalis – Valstybės pagalba)

text:
               2022 3 14

               LT

               Europos Sąjungos oficialusis leidinys

               C 119/8

      2022 m. sausio 27 d. Teisingumo Teismo (penktoji kolegija) sprendimas byloje (Curtea de Apel Bucureşti (Rumunija) prašymas priimti prejudicinį sprendimą) Fondul Proprietatea SA / Guvernul României, likviduojama SC Complexul Energetic Hunedoara SA, SC Complexul Energetic Oltenia SA, Compania Naţională de Transport al Energiei Electrice „Transelectrica“ SA

      (Byla C-179/20) (1)

      (Prašymas priimti prejudicinį sprendimą - Elektros energijos vidaus rinka - Direktyva 2009/72/EB - 15 straipsnio 4 dalis - Pirmenybinis dispečerinis valdymas - Tiekimo saugumas - 32 straipsnio 1 dalis - Laisva trečiųjų asmenų prieiga - Garantuota prieiga prie perdavimo tinklų - Direktyva 2009/28/EB - 16 straipsnio 2 dalis - Garantuota prieiga - SESV 107 straipsnio 1 dalis - SESV 108 straipsnio 3 dalis - Valstybės pagalba)
      (2022/C 119/11)
      Proceso kalba: rumunų

         Prašymą priimti prejudicinį sprendimą pateikęs teismas

         Curtea de Apel Bucureşti

         Šalys pagrindinėje byloje

         Pareiškėja: Fondul Proprietatea SA

         Kitos proceso šalys: Guvernul României, likviduojama SC Complexul Energetic Hunedoara SA, SC Complexul Energetic Oltenia SA, Compania Naţională de Transport al Energiei Electrice „Transelectrica“ SA

         Į bylą įstojusi šalis: Ministerul Economiei, Energiei şi Mediului de Afaceri

         Rezoliucinė dalis

                  1.

                  2009 m. liepos 13 d. Europos Parlamento ir Tarybos direktyvos 2009/72/EB dėl elektros energijos vidaus rinkos bendrųjų taisyklių, panaikinančios Direktyvą 2003/54/EB, 32 straipsnio 1 dalis turi būti aiškinama taip, kad pagal ją nedraudžiama, kad valstybė narė suteiktų teisę į garantuotą prieigą prie perdavimo tinklų tam tikriems elektros energijos gamintojams, kurių įrenginiai naudoja vietinius degiuosius pirminės energijos šaltinius, siekiant užtikrinti elektros energijos tiekimo saugumą, jeigu ši teisė į garantuotą prieigą yra pagrįsta objektyviais ir tinkamais kriterijais ir yra proporcinga siekiamam teisėtam tikslui; tai turi patikrinti prašymą priimti prejudicinį sprendimą pateikęs teismas.

                  2.

                  SESV 107 straipsnio 1 dalis turi būti aiškinama taip, kad vyriausybės sprendime nustatytos priemonės, kurias sudaro perdavimo tinklo operatoriaus, kurio didžioji kapitalo dalis priklauso valstybei, atliekamas pirmenybinis tam tikrų elektros energijos gamintojų, kurių įrenginiai naudoja vietinius degiuosius pirminės energijos šaltinius, pagamintos elektros energijos dispečerinis valdymas, garantuota šių gamintojų įrenginių pagamintos elektros energijos prieiga prie perdavimo tinklų ir minėtų gamintojų pareiga teikti papildomas paslaugas tinklo operatoriui, laikantis tam tikro megavatų kiekio (dėl šio kiekio jiems suteikiama teisė teikti paslaugas iš anksto nustatytomis kainomis, kurios, kaip manoma, viršija rinkos kainas), gali būti kvalifikuojamos kaip „valstybės pagalba“, kaip tai suprantama pagal SESV 107 straipsnio 1 dalį. Jei taip, tokios priemonės turi būti laikomos nauja pagalba, todėl joms taikoma išankstinio pranešimo Europos Komisijai pareiga pagal SESV 108 straipsnio 3 dalį.

         (1)  OL C 297, 2020 9 7.


title: Byla C-181/20: 2022 m. sausio 25 d. Teisingumo Teismo (didžioji kolegija) sprendimas byloje (Nejvyšší soud České republiky (Čekijos Respublika) prašymas priimti prejudicinį sprendimą) VYSOČINA WIND a.s. / Česká republika – Ministerstvo životního prostředí (Prašymas priimti prejudicinį sprendimą – Aplinka – Direktyva 2012/19/ES – Elektros ir elektroninės įrangos atliekos – Pareiga finansuoti išlaidas, susijusias su fotovoltinių plokščių atliekų tvarkymu – Galiojimas atgaline data – Teisinio saugumo principas – Netinkamas direktyvos perkėlimas į nacionalinę teisę – Valstybės narės atsakomybė)

text:
               2022 3 14

               LT

               Europos Sąjungos oficialusis leidinys

               C 119/9

      2022 m. sausio 25 d. Teisingumo Teismo (didžioji kolegija) sprendimas byloje (Nejvyšší soud České republiky (Čekijos Respublika) prašymas priimti prejudicinį sprendimą) VYSOČINA WIND a.s. / Česká republika – Ministerstvo životního prostředí

      (Byla C-181/20) (1)

      (Prašymas priimti prejudicinį sprendimą - Aplinka - Direktyva 2012/19/ES - Elektros ir elektroninės įrangos atliekos - Pareiga finansuoti išlaidas, susijusias su fotovoltinių plokščių atliekų tvarkymu - Galiojimas atgaline data - Teisinio saugumo principas - Netinkamas direktyvos perkėlimas į nacionalinę teisę - Valstybės narės atsakomybė)
      (2022/C 119/12)
      Proceso kalba: čekų

         Prašymą priimti prejudicinį sprendimą pateikęs teismas

         Nejvyšší soud České republiky

         Šalys pagrindinėje byloje

         Ieškovė: VYSOČINA WIND a.s.

         Atsakovė: Česká republika – Ministerstvo životního prostředí

         Rezoliucinė dalis

                  1.

                  2012 m. liepos 4 d. Europos Parlamento ir Tarybos direktyvos 2012/19/ES dėl elektros ir elektroninės įrangos atliekų (EEĮA) 13 straipsnio 1 dalis turi būti aiškinama taip, kad pagal ją draudžiami nacionalinės teisės aktai, numatantys, kad pareiga finansuoti išlaidas, susijusias su fotovoltinių plokščių, pateiktų rinkai nuo 2012 m. rugpjūčio 13 d., t. y. nuo šios direktyvos įsigaliojimo dienos, atliekų tvarkymu, tenka ne šių plokščių gamintojams, bet naudotojams.
                  Direktyvos 2012/19 13 straipsnio 1 dalis negalioja tiek, kiek pagal šią nuostatą gamintojai įpareigojami finansuoti išlaidas, susijusias su fotovoltinių plokščių, pateiktų rinkai laikotarpiu nuo 2005 m. rugpjūčio 13 d. iki 2012 m. rugpjūčio 13 d., atliekų tvarkymu.

                  2.

                  Sąjungos teisė turi būti aiškinama taip, kad aplinkybė, jog valstybė narė priėmė Sąjungos direktyvai prieštaraujančius teisės aktus prieš priimant šią direktyvą, savaime negali būti pripažinta dideliu trukdymu pasiekti direktyvoje numatytą rezultatą, kol minėta direktyva netampa Sąjungos teisės sudėtinė dalis.

         (1)  OL C 222, 2020 7 6.


title: Byla C-234/20: 2022 m. sausio 27 d. Teisingumo Teismo (trečioji kolegija) sprendimas byloje (Augstākā tiesa (Senāts) (Latvija) prašymas priimti prejudicinį sprendimą) „Sātiņi-S“ SIA (Prašymas priimti prejudicinį sprendimą – Europos žemės ūkio fondas kaimo plėtrai (EŽŪFKP) – Reglamentas (ES) Nr. 1305/2013 – Parama kaimo plėtrai – 30 straipsnio 6 dalies a punktas – Su „Natura 2000“ susijusios išmokos – Pajamų praradimo žemės ūkio paskirties žemės ir miško plotuose kompensavimas – Durpynai – Draudimas sodinti spanguoles – Atsisakymas skirti kompensacines išmokas – Europos Sąjungos pagrindinių teisių chartija – 17 straipsnis – Teisė į nuosavybę)

text:
               2022 3 14

               LT

               Europos Sąjungos oficialusis leidinys

               C 119/10

      2022 m. sausio 27 d. Teisingumo Teismo (trečioji kolegija) sprendimas byloje (Augstākā tiesa (Senāts) (Latvija) prašymas priimti prejudicinį sprendimą) „Sātiņi-S“ SIA

      (Byla C-234/20) (1)

      (Prašymas priimti prejudicinį sprendimą - Europos žemės ūkio fondas kaimo plėtrai (EŽŪFKP) - Reglamentas (ES) Nr. 1305/2013 - Parama kaimo plėtrai - 30 straipsnio 6 dalies a punktas - Su „Natura 2000“ susijusios išmokos - Pajamų praradimo žemės ūkio paskirties žemės ir miško plotuose kompensavimas - Durpynai - Draudimas sodinti spanguoles - Atsisakymas skirti kompensacines išmokas - Europos Sąjungos pagrindinių teisių chartija - 17 straipsnis - Teisė į nuosavybę)
      (2022/C 119/13)
      Proceso kalba: latvių

         Prašymą priimti prejudicinį sprendimą pateikęs teismas

         Augstākā tiesa (Senāts)

         Šalys pagrindinėje byloje

         Kasatorė: „Sātiņi-S“ SIA

         dalyvaujant: Lauku atbalsta dienests

         Rezoliucinė dalis

                  1.

                  2013 m. gruodžio 17 d. Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, 30 straipsnio 6 dalies a punktas turi būti aiškinamas taip, kad pagal jį iš principo neatmetama galimybė gauti su „Natura 2000“ susijusias išmokas, jeigu jos yra pagal 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos ir Europos Parlamento ir Tarybos direktyvą 2009/147/EB dėl laukinių paukščių apsaugos įsteigtose tinklo „Natura 2000“ teritorijose ir patenka į „žemės ūkio paskirties žemės“ arba „miško“ sąvokas, kaip jos suprantamos atitinkamai pagal Reglamento Nr. 1305/2013 2 straipsnio 1 dalies f ir r punktus arba 2 straipsnio 2 dalį; tokiu atveju už juos, kaip prie „Natura 2000“ tinklo priskirtus „žemės ūkio paskirties žemės ir miško plotus“, kaip jie suprantami pagal šio reglamento 30 straipsnio 6 dalies a punktą, gali būti skiriamos minėto 30 straipsnio 1 dalyje numatytos išmokos.

                  2.

                  Reglamento Nr. 1305/2013 30 straipsnio 6 dalies a punktas turi būti aiškinamas taip, kad pagal jį valstybei narei leidžiama atsisakyti skirti „Natura 2000“ išmokas už, pirma, „Natura 2000“ teritorijų žemės ūkio paskirties žemės plotus“, kaip jie suprantami pagal šią nuostatą, įskaitant šiuo atveju už šiems plotams priklausančius durpynus, ir, antra, atsižvelgiant į Reglamento Nr. 1305/2013 30 straipsnio 6 dalies a punktą, už durpynus, kurie iš principo patenka į sąvoką „Natura 2000“ tinklo miško plotai“, kaip tai suprantama pagal minėto reglamento 30 straipsnio 6 dalies a punktą. Pastaroji nuostata taip pat turi būti aiškinama taip, kad pagal ją valstybei narei leidžiama tokias išmokas už „Natura 2000“ miško plotus, apimančius, nelygu atvejis, durpynus, skirti tik tais atvejais, kai priskiriant šiuos plotus prie „Natura 2000“ teritorijų užkertamas kelias jose vykdyti specifinę ekonominės veiklos rūšį, visų pirma miškininkystę.

                  3.

                  Reglamento Nr. 1305/2013 30 straipsnis, siejamas su Pagrindinių teisių chartijos 17 straipsniu, turi būti aiškinamas taip, kad su „Natura 2000“ susijusios išmokos, skiriamos pagal „Natura 2000“ sistemą, neturi būti skirtos šiam tinklui priklausančio durpyno savininkui, motyvuojant tuo, kad buvo apribota ekonominė veikla, kuri galėjo būti vykdoma tokiame durpyne, kaip antai nustatytas draudimas sodinti spanguoles, jeigu įsigydamas atitinkamą nekilnojamą turtą jis žinojo apie tokį apribojimą.

         (1)  OL C 262, 2020 8 10.


title: Byla C-238/20: 2022 m. sausio 27 d. Teisingumo Teismo (trečioji kolegija) sprendimas byloje (Augstākā tiesa (Senāts) (Latvija) prašymas priimti prejudicinį sprendimą) „Sātiņi-S“ SIA (Prašymas priimti prejudicinį sprendimą – Europos Sąjungos pagrindinių teisių chartija – 17 straipsnis – Teisė į nuosavybę – Direktyva 2009/147/EB – Žalos, kurią akvakultūrai „Natura 2000“ teritorijoje padarė saugomi laukiniai paukščiai, atlyginimas – Kompensacija, kuri yra mažesnė už realiai patirtą žalą – SESV 107 straipsnio 1 dalis – Valstybės pagalba – Sąvoka „pranašumas“ – Sąlygos – Reglamentas (ES) Nr. 717/2014 – De minimis taisyklė)

text:
               2022 3 14

               LT

               Europos Sąjungos oficialusis leidinys

               C 119/11

      2022 m. sausio 27 d. Teisingumo Teismo (trečioji kolegija) sprendimas byloje (Augstākā tiesa (Senāts) (Latvija) prašymas priimti prejudicinį sprendimą) „Sātiņi-S“ SIA

      (Byla C-238/20) (1)

      (Prašymas priimti prejudicinį sprendimą - Europos Sąjungos pagrindinių teisių chartija - 17 straipsnis - Teisė į nuosavybę - Direktyva 2009/147/EB - Žalos, kurią akvakultūrai „Natura 2000“ teritorijoje padarė saugomi laukiniai paukščiai, atlyginimas - Kompensacija, kuri yra mažesnė už realiai patirtą žalą - SESV 107 straipsnio 1 dalis - Valstybės pagalba - Sąvoka „pranašumas“ - Sąlygos - Reglamentas (ES) Nr. 717/2014 - De minimis taisyklė)
      (2022/C 119/14)
      Proceso kalba: latvių

         Prašymą priimti prejudicinį sprendimą pateikęs teismas

         Augstākā tiesa (Senāts)

         Šalys pagrindinėje byloje

         Pareiškėja pirmojoje instancijoje ir kasatorė: „Sātiņi-S“ SIA

         dalyvaujant: Dabas aizsardzības pārvalde

         Rezoliucinė dalis

                  1.

                  Europos Sąjungos pagrindinių teisių chartijos 17 straipsnis turi būti aiškinamas taip, kad pagal jį nedraudžiama, kad valstybės narės kompensacija už ūkio subjekto nuostolius, patirtus dėl apsaugos priemonių, taikytinų tinklo „Natura 2000“ teritorijoje pagal 2009 m. lapkričio 30 d. Europos Parlamento ir Tarybos direktyvą 2009/147/EB dėl laukinių paukščių apsaugos, būtų daug mažesnė už realiai šio ūkio subjekto patirtą žalą.

                  2.

                  SESV 107 straipsnio 1 dalis turi būti aiškinama taip, kad valstybės narės suteikta kompensacija už ūkio subjekto nuostolius, patirtus dėl apsaugos priemonių, taikytinų tinklo „Natura 2000“ teritorijoje pagal Direktyvą 2009/147, suteikia pranašumą, kuris gali būti pripažįstamas „valstybės pagalba“, kaip tai suprantama pagal šią nuostatą, jeigu įvykdytos kitos su tokiu pripažinimu susijusios sąlygos.

                  3.

                  2014 m. birželio 27 d. Komisijos reglamento (ES) Nr. 717/2014 dėl [SESV] 107 ir 108 straipsnių taikymo de minimis pagalbai žuvininkystės ir akvakultūros sektoriuje 3 straipsnio 2 dalis turi būti aiškinama taip, kad tuo atveju, kai tokia kompensacija, kokia aprašyta šios rezoliucinės dalies 2 punkte, atitinka SESV 107 straipsnio 1 dalies sąlygas, šiai kompensacijai taikoma minėtoje 3 straipsnio 2 dalyje numatyta 30 000 EUR de minimis pagalbos viršutinė riba.

         (1)  OL C 262, 2020 8 10.


title: Byla C-261/20: 2022 m. sausio 18 d. Teisingumo Teismo (didžioji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Thelen Technopark Berlin GmbH / MN (Prašymas priimti prejudicinį sprendimą – Laisvė teikti paslaugas – SESV 49 straipsnis – Direktyva 2006/123/EB – 15 straipsnis – Architektų ir inžinierių honorarai – Minimalūs tarifai – Tiesioginis veikimas – Teismo sprendimas dėl įsipareigojimų neįvykdymo, priimtas vykstant procesui nacionaliniame teisme)

text:
               2022 3 14

               LT

               Europos Sąjungos oficialusis leidinys

               C 119/11

      2022 m. sausio 18 d. Teisingumo Teismo (didžioji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Thelen Technopark Berlin GmbH / MN

      (Byla C-261/20) (1)

      (Prašymas priimti prejudicinį sprendimą - Laisvė teikti paslaugas - SESV 49 straipsnis - Direktyva 2006/123/EB - 15 straipsnis - Architektų ir inžinierių honorarai - Minimalūs tarifai - Tiesioginis veikimas - Teismo sprendimas dėl įsipareigojimų neįvykdymo, priimtas vykstant procesui nacionaliniame teisme)
      (2022/C 119/15)
      Proceso kalba: vokiečių

         Prašymą priimti prejudicinį sprendimą pateikęs teismas

         Bundesgerichtshof

         Šalys pagrindinėje byloje

         Kasatorė: Thelen Technopark Berlin GmbH

         Kita kasacinio proceso šalis: MN

         Rezoliucinė dalis

      Sąjungos teisė turi būti aiškinama taip, kad išimtinai privačių asmenų ginčą nagrinėjantis nacionalinis teismas, remdamasis vien Sąjungos teise, neprivalo netaikyti nacionalinės reglamentavimo tvarkos, kurioje, pažeidžiant 2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje 15 straipsnio 1 dalį, 2 dalies g punktą ir 3 dalį, nustatyti minimalūs honorarų už architektų ir inžinierių paslaugas tarifai, o nuo šios tvarkos nukrypstantys susitarimai pripažįstami niekiniais, bet tai neturi įtakos, pirma, nacionalinio teismo galimybei nagrinėjant tokį ginčą atmesti minėtos reglamentavimo tvarkos taikymą remiantis nacionaline teise ir, antra, asmens, nukentėjusio dėl to, kad nacionalinė teisė neatitinka Sąjungos teisės, teisei reikalauti atlyginti dėl to patirtą žalą.

         (1)  OL C 313, 2020 9 21.


title: Byla C-347/20: 2022 m. sausio 27 d. Teisingumo Teismo (penktoji kolegija) sprendimas byloje (Administratīvā rajona tiesa (Latvija) prašymas priimti prejudicinį sprendimą) SIA „Zinātnes parks“ / Finanšu ministrija (Prašymas priimti prejudicinį sprendimą – Struktūriniai fondai – Europos regioninės plėtros fondas (ERPF) – Reglamentas (ES) Nr. 1303/2013 – Bendro finansavimo programa – Valstybės pagalba – Reglamentas (ES) Nr. 651/2014 – Taikymo sritis – Ribos – Sąvokos „pasirašytasis akcinis kapitalas“ ir „sunkumų patirianti įmonė“ – Paramos iš ERPF neteikimas sunkumų patiriančioms įmonėms – Pasirašytojo akcinio kapitalo padidinimo įsigaliojimo tvarka – Padidinimo įrodymų pateikimo data – Nediskriminavimo ir skaidrumo principai)

text:
               2022 3 14

               LT

               Europos Sąjungos oficialusis leidinys

               C 119/12

      2022 m. sausio 27 d. Teisingumo Teismo (penktoji kolegija) sprendimas byloje (Administratīvā rajona tiesa (Latvija) prašymas priimti prejudicinį sprendimą) SIA „Zinātnes parks“ / Finanšu ministrija

      (Byla C-347/20) (1)

      (Prašymas priimti prejudicinį sprendimą - Struktūriniai fondai - Europos regioninės plėtros fondas (ERPF) - Reglamentas (ES) Nr. 1303/2013 - Bendro finansavimo programa - Valstybės pagalba - Reglamentas (ES) Nr. 651/2014 - Taikymo sritis - Ribos - Sąvokos „pasirašytasis akcinis kapitalas“ ir „sunkumų patirianti įmonė“ - Paramos iš ERPF neteikimas sunkumų patiriančioms įmonėms - Pasirašytojo akcinio kapitalo padidinimo įsigaliojimo tvarka - Padidinimo įrodymų pateikimo data - Nediskriminavimo ir skaidrumo principai)
      (2022/C 119/16)
      Proceso kalba: latvių

         Prašymą priimti prejudicinį sprendimą pateikęs teismas

         Administratīvā rajona tiesa

         Šalys pagrindinėje byloje

         Pareiškėja: SIA „Zinātnes parks“

         Atsakovė: Finanšu ministrija

         Rezoliucinė dalis

                  1.

                  2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant [SESV] 107 ir 108 straipsnius, 2 straipsnio 18 punkto a papunktis turi būti aiškinamas taip, kad siekiant nustatyti, ar bendrovė yra „patirianti sunkumų“, kaip tai suprantama pagal šią nuostatą, sąvoka „pasirašytasis akcinis kapitalas“ reiškia visus kapitalo įnašus, kuriuos dabartiniai ar būsimieji bendrovės partneriai ar akcininkai atliko arba neatšaukiamai įsipareigojo atlikti.

                  2.

                  2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006, 3 straipsnio 3 dalis turi būti aiškinama taip, kad siekdama nustatyti, ar pareiškėjas turi būti laikomas „nepatiriančiu sunkumų“, kaip tai suprantama pagal Reglamento Nr. 651/2014 2 straipsnio 18 punktą, kompetentinga vadovaujančioji institucija turi atsižvelgti tik į įrodymus, atitinkančius reikalavimus, nustatytus rengiant projektų paraiškų atrankos procedūrą, jei šie reikalavimai atitinka veiksmingumo ir lygiavertiškumo principus, taip pat Sąjungos teisės bendruosius principus, kaip antai vienodo požiūrio, skaidrumo ir proporcingumo principus.

                  3.

                  2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006, 125 straipsnio 3 dalis ir šioje nuostatoje minimi nediskriminavimo ir skaidrumo principai turi būti aiškinami taip, kad pagal juos nedraudžiamos nacionalinės teisės nuostatos, pagal kurias projekto paraiškos negali būti tikslinamos po to, kai yra pateikiamos. Vis dėlto pagal lygiavertiškumo principą tai, kad pareiškėjai negali papildyti paraiškos po galutinės jos pateikimo datos, turi būti taikoma visoms procedūroms, kurios, atsižvelgiant į jų dalyką, pagrindą ir esminius elementus, tam tikrais atvejais gali būti laikomos panašiomis į taikomas Europos regioninės plėtros fondo paramai gauti.

         (1)  OL C 339, 2020 10 12.


title: Byla C-432/20: 2022 m. sausio 20 d. Teisingumo Teismo (trečioji kolegija) sprendimas byloje (Verwaltungsgericht Wien (Austrija) prašymas priimti prejudicinį sprendimą) ZK (Prašymas priimti prejudicinį sprendimą – Laisvės, saugumo ir teisingumo erdvė – Imigracijos politika – Direktyva 2003/109/EB – 9 straipsnio 1 dalies c punktas – Trečiosios šalies piliečio turimo ilgalaikio gyventojo statuso praradimas – Nebuvimas Europos Sąjungos teritorijoje dvylikos mėnesių iš eilės laikotarpiu – Šio nebuvimo laikotarpio nutraukimas – Nereguliarus trumpalaikis buvimas Sąjungos teritorijoje)

text:
               2022 3 14

               LT

               Europos Sąjungos oficialusis leidinys

               C 119/13

      2022 m. sausio 20 d. Teisingumo Teismo (trečioji kolegija) sprendimas byloje (Verwaltungsgericht Wien (Austrija) prašymas priimti prejudicinį sprendimą) ZK

      (Byla C-432/20) (1)

      (Prašymas priimti prejudicinį sprendimą - Laisvės, saugumo ir teisingumo erdvė - Imigracijos politika - Direktyva 2003/109/EB - 9 straipsnio 1 dalies c punktas - Trečiosios šalies piliečio turimo ilgalaikio gyventojo statuso praradimas - Nebuvimas Europos Sąjungos teritorijoje dvylikos mėnesių iš eilės laikotarpiu - Šio nebuvimo laikotarpio nutraukimas - Nereguliarus trumpalaikis buvimas Sąjungos teritorijoje)
      (2022/C 119/17)
      Proceso kalba: vokiečių

         Prašymą priimti prejudicinį sprendimą pateikęs teismas

         Verwaltungsgericht Wien

         Šalys pagrindinėje byloje

         Pareiškėjas: ZK

         dalyvaujant: Landeshauptmann von Wien

         Rezoliucinė dalis

      2003 m. lapkričio 25 d. Tarybos direktyvos 2003/109/EB dėl trečiųjų valstybių piliečių, kurie yra ilgalaikiai gyventojai, statuso 9 straipsnio 1 dalies c punktą reikia aiškinti taip, kad bet koks ilgalaikio gyventojo buvimas Europos Sąjungos teritorijoje per dvylikos mėnesių iš eilės laikotarpį, net jei toks buvimas per šį laikotarpį iš viso neviršija vos kelių dienų, yra pakankamas, kad šis gyventojas neprarastų teisės į ilgalaikio gyventojo statusą pagal šią nuostatą.

         (1)  OL C 390, 2020 11 16.


title: Byla T-160/21: 2022 m. sausio 12 d. Bendrojo Teismo sprendimas byloje Laboratorios Ern / EUIPO – Malpricht (APIRETAL) (Europos Sąjungos prekių ženklas – Registracijos panaikinimo procedūra – Žodinis prekių ženklas APIRETAL – Registracijos panaikinimas – Naudojimo iš tikrųjų nebuvimas – Tinkamų priežasčių nenaudoti nebuvimas – Reglamento (ES) 2017/1001 58 straipsnio 1 dalies a punktas)

text:
               2022 3 14

               LT

               Europos Sąjungos oficialusis leidinys

               C 119/39

      2022 m. sausio 12 d. Bendrojo Teismo sprendimas byloje Laboratorios Ern / EUIPO – Malpricht (APIRETAL)

      (Byla T-160/21) (1)

      (Europos Sąjungos prekių ženklas - Registracijos panaikinimo procedūra - Žodinis prekių ženklas APIRETAL - Registracijos panaikinimas - Naudojimo iš tikrųjų nebuvimas - Tinkamų priežasčių nenaudoti nebuvimas - Reglamento (ES) 2017/1001 58 straipsnio 1 dalies a punktas)
      (2022/C 119/52)
      Proceso kalba: anglų

         Šalys

         Ieškovė: Laboratorios Ern, SA (Barselona, Ispanija), atstovaujama advokatės T. González Martínez

         Atsakovė: Europos Sąjungos intelektinės nuosavybės tarnyba, atstovaujama T. Frydendahl ir D. Gája

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Ingrid Malpricht (Ludwigshafen-sur-le-Rhin, Vokietija), atstovaujama advokatės M.-C. Simon

         Dalykas

      Ieškinys dėl EUIPO ketvirtosios apeliacinės tarybos sprendimo 2021 m. sausio 20 d. (byla R 1004/2020-4), susijusio su registracijos panaikinimo procedūra tarp I. Malpricht ir Laboratorios Ern.

         Rezoliucinė dalis

                  1.

                  Atmesti ieškinį.

                  2.

                  Priteisti iš Laboratorios Ern, SA bylinėjimosi išlaidas.

         (1)  OL C 206, 2021 5 31.


title: Byla T-259/21: 2022 m. sausio 12 d. Bendrojo Teismo sprendimas byloje Neolith Distribution / EUIPO (Dekoratyvinio rašto atvaizdavimas) (Europos Sąjungos prekių ženklas – Europos Sąjungos prekių ženklo su raštais paraiška – Dekoratyvinio rašto atvaizdavimas – Absoliutus atsisakymo registruoti pagrindas – Skiriamojo požymio nebuvimas – Reglamento (ES) 2017/1001 7 straipsnio 1 dalies b punktas)

text:
               2022 3 14

               LT

               Europos Sąjungos oficialusis leidinys

               C 119/39

      2022 m. sausio 12 d. Bendrojo Teismo sprendimas byloje Neolith Distribution / EUIPO (Dekoratyvinio rašto atvaizdavimas)

      (Byla T-259/21) (1)

      (Europos Sąjungos prekių ženklas - Europos Sąjungos prekių ženklo su raštais paraiška - Dekoratyvinio rašto atvaizdavimas - Absoliutus atsisakymo registruoti pagrindas - Skiriamojo požymio nebuvimas - Reglamento (ES) 2017/1001 7 straipsnio 1 dalies b punktas)
      (2022/C 119/53)
      Proceso kalba: ispanų

         Šalys

         Ieškovė: Neolith Distribution, SL (Madridas, Ispanija), atstovaujama advokato N. Fernández Fernández-Pacheco

         Atsakovė: Europos Sąjungos intelektinės nuosavybės tarnyba (EUIPO), atstovaujama J. Crespo Carrillo

         Dalykas

      Ieškinys dėl 2021 m. kovo 12 d. EUIPO ketvirtosios apeliacinės tarybos sprendimo (byla R 2155/2020-4), susijusio su paraiška įregistruoti žymenį su raštais, atvaizduojantį dekoratyvinę detalę, kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Neolith Distribution, SL padengia bylinėjimosi išlaidas.

         (1)  OL C 252, 2021 6 28.


title: Byla T-270/21: 2022 m. sausio 19 d. Bendrojo Teismo sprendimas byloje Estetica Group Iwona Michalak / EUIPO (PURE BEAUTY) (Europos Sąjungos prekių ženklas – Vaizdinio Europos Sąjungos prekių ženklo PURE BEAUTY paraiška – Absoliutus atsisakymo registruoti pagrindas – Skiriamojo požymio nebuvimas – Reglamento (ES) 2017/1001 7 straipsnio 1 dalies b punktas)

text:
               2022 3 14

               LT

               Europos Sąjungos oficialusis leidinys

               C 119/40

      2022 m. sausio 19 d. Bendrojo Teismo sprendimas byloje Estetica Group Iwona Michalak / EUIPO (PURE BEAUTY)

      (Byla T-270/21) (1)

      (Europos Sąjungos prekių ženklas - Vaizdinio Europos Sąjungos prekių ženklo PURE BEAUTY paraiška - Absoliutus atsisakymo registruoti pagrindas - Skiriamojo požymio nebuvimas - Reglamento (ES) 2017/1001 7 straipsnio 1 dalies b punktas)
      (2022/C 119/54)
      Proceso kalba: lenkų

         Šalys

         Ieškovė: Estetica Group Iwona Michalak (Varšuva, Lenkija), atstovaujama advokato P. Gutowski

         Atsakovė: Europos Sąjungos intelektinės nuosavybės tarnyba (EUIPO), atstovaujama D. Walicka

         Dalykas

      Ieškinys dėl 2021 m. kovo 16 d. EUIPO penktosios apeliacinės tarybos sprendimo (byla R 1456/2020-5), susijusios su prašymu įregistruoti vaizdinį žymenį PURE BEAUTY kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš Estetica Group Iwona Michalak bylinėjimosi išlaidas.

         (1)  OL C 278, 2021 7 12.


title: Byla T-300/21: 2022 m. sausio 26 d. Bendrojo Teismo sprendimas byloje CNH Industrial / EUIPO (SOILXPLORER) (Europos Sąjungos prekių ženklas – Žodinio Europos Sąjungos prekių ženklo SOILXPLORER paraiška – Absoliutus atsisakymo registruoti pagrindas – Apibūdinamasis pobūdis – Reglamento (ES) 2017/1001 7 straipsnio 1 dalies c punktas)

text:
               2022 3 14

               LT

               Europos Sąjungos oficialusis leidinys

               C 119/40

      2022 m. sausio 26 d. Bendrojo Teismo sprendimas byloje CNH Industrial / EUIPO (SOILXPLORER)

      (Byla T-300/21) (1)

      (Europos Sąjungos prekių ženklas - Žodinio Europos Sąjungos prekių ženklo SOILXPLORER paraiška - Absoliutus atsisakymo registruoti pagrindas - Apibūdinamasis pobūdis - Reglamento (ES) 2017/1001 7 straipsnio 1 dalies c punktas)
      (2022/C 119/55)
      Proceso kalba: anglų

         Šalys

         Ieškovė: CNH Industrial NV (Amsterdamas, Nyderlandai), atstovaujama advokato L. Axel Karnøe Søndergaard

         Atsakovė: Europos Sąjungos intelektinės nuosavybės tarnyba, atstovaujama V. Ruzek

         Dalykas

      Ieškinys dėl 2021 m. kovo 26 d. EUIPO penktosios apeliacinės tarybos sprendimo (byla R 386/2021-5), susijusio su prašymu įregistruoti žodinį žymenį SOILXPLORER kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš CNH Industrial NV bylinėjimosi išlaidas.

         (1)  OL C 297, 2021 7 26.


title: Byla T-301/21: 2022 m. sausio 26 d. Bendrojo Teismo sprendimas byloje CNH Industrial / EUIPO (CROPXPLORER) (Europos Sąjungos prekių ženklas – Žodinio Europos Sąjungos prekių ženklo CROPXPLORER paraiška – Absoliutus atsisakymo registruoti pagrindas – Apibūdinamasis pobūdis – Reglamento (ES) 2017/1001 7 straipsnio 1 dalies c punktas)

text:
               2022 3 14

               LT

               Europos Sąjungos oficialusis leidinys

               C 119/41

      2022 m. sausio 26 d. Bendrojo Teismo sprendimas byloje CNH Industrial / EUIPO (CROPXPLORER)

      (Byla T-301/21) (1)

      (Europos Sąjungos prekių ženklas - Žodinio Europos Sąjungos prekių ženklo CROPXPLORER paraiška - Absoliutus atsisakymo registruoti pagrindas - Apibūdinamasis pobūdis - Reglamento (ES) 2017/1001 7 straipsnio 1 dalies c punktas)
      (2022/C 119/56)
      Proceso kalba: anglų

         Šalys

         Ieškovė: CNH Industrial NV (Amsterdamas, Nyderlandai), atstovaujama advokato L. Axel Karnøe Søndergaard

         Atsakovė: Europos Sąjungos intelektinės nuosavybės tarnyba, atstovaujama V. Ruzek

         Dalykas

      Ieškinys dėl 2021 m. kovo 26 d. EUIPO penktosios apeliacinės tarybos sprendimo (byla R 387/2021-5), susijusio su prašymu įregistruoti žodinį žymenį CROPXPLORER kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš CNH Industrial NV bylinėjimosi išlaidas.

         (1)  OL C 297, 2021 7 26.


title: Byla T-730/19: 2022 m. sausio 4 d. Bendrojo Teismo nutartis byloje CR ir CT / ECB (Ekonominė ir pinigų politika – Ieškovas, nustojęs atsakinėti į Bendrojo Teismo prašymus – Pagrindo priimti sprendimą nebuvimas)

text:
               2022 3 14

               LT

               Europos Sąjungos oficialusis leidinys

               C 119/41

      2022 m. sausio 4 d. Bendrojo Teismo nutartis byloje CR ir CT / ECB

      (Byla T-730/19) (1)

      (Ekonominė ir pinigų politika - Ieškovas, nustojęs atsakinėti į Bendrojo Teismo prašymus - Pagrindo priimti sprendimą nebuvimas)
      (2022/C 119/57)
      Proceso kalba: anglų

         Šalys

         Ieškovai: CR, CT, atstovaujami advokato O. Behrends

         Atsakovas: Europos Centrinis Bankas, atstovaujamas E. Koupepidou, A. Lefterov ir F. Bonnard

         Dalykas

      SESV 263 straipsniu grindžiamas prašymas panaikinti 2019 m. rugpjūčio 15 d. ECB vertinimą, kuriame jis teigė, kad PNB Banka AS žlunga arba galėtų žlugti, kaip tai suprantama pagal 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (OL L 225, 2014, p. 1), 18 straipsnio 1 dalį.

         Rezoliucinė dalis

                  1.

                  Nebereikia priimti sprendimo dėl ieškinio.

                  2.

                  Nebereikia priimti sprendimo dėl Latvijos Respublikos prašymo įstoti į bylą.

                  3.

                  CR ir CT padengia savo ir Europos Centrinio Banko (ECB) patirtas bylinėjimosi išlaidas, išskyrus susijusias su prašymu įstoti į bylą.

                  4.

                  CR, CT, ECB ir Latvijos Respublika padengia savo bylinėjimosi išlaidas, susijusias su prašymu įstoti į bylą.

         (1)  OL C 27, 2020 1 27.


title: Byla T-148/20: 2022 m. sausio 19 d. Bendrojo Teismo nutartis byloje FC / EASO (Ieškinys dėl panaikinimo – Viešoji tarnyba – Laikinieji tarnautojai – Atsisakymas pateikti nepriekaištingos reputacijos pažymą – Atsisakymas patenkinti atsistatydinimo atšaukimą – Tik patvirtinantis aktas – Skundo pateikimo terminas – Ikiteisminės procedūros neteisėtumas – Nepriimtinumas – Ieškinys dėl žalos atlyginimo – Glaudus ryšys su reikalavimu dėl panaikinimo – Nepriimtinumas)

text:
               2022 3 14

               LT

               Europos Sąjungos oficialusis leidinys

               C 119/42

      2022 m. sausio 19 d. Bendrojo Teismo nutartis byloje FC / EASO

      (Byla T-148/20) (1)

      (Ieškinys dėl panaikinimo - Viešoji tarnyba - Laikinieji tarnautojai - Atsisakymas pateikti nepriekaištingos reputacijos pažymą - Atsisakymas patenkinti atsistatydinimo atšaukimą - Tik patvirtinantis aktas - Skundo pateikimo terminas - Ikiteisminės procedūros neteisėtumas - Nepriimtinumas - Ieškinys dėl žalos atlyginimo - Glaudus ryšys su reikalavimu dėl panaikinimo - Nepriimtinumas)
      (2022/C 119/58)
      Proceso kalba: graikų

         Šalys

         Ieškovė: FC, atstovaujama avocat V. Christianos

         Atsakovas: Europos prieglobsčio paramos biuras (EASO), atstovaujamas P. Eyckmans ir M. Stamatopoulou, padedamų avocats A. Guillerme ir T. Bontinck

         Dalykas

      SESV 270 straipsniu grindžiamas prašymas, pirma, panaikinti [konfidencialu] EASO sprendimą, kuriuo buvo atsisakyta patenkinti ieškovės atsistatydinimo atšaukimą ir atmestas prašymas išduoti nepriekaištingos reputacijos pažymą, taip pat sprendimą atmesti ieškovės dėl jo pateiktą skundą ir, antra, atlyginti tariamai patirtą turtinę ir neturtinę žalą.

         Rezoliucinė dalis

                  1.

                  Atmesti ieškinį kaip nepriimtiną.

                  2.

                  Priteisti iš FC bylinėjimosi išlaidas.

         (1)  OL C 175, 2020 5 25.


title: Byla T-571/20: 2021 m. gruodžio 21 d. Bendrojo Teismo nutartis byloje Luna Italia / EUIPO – Luna (LUNA SPLENDIDA) (Europos Sąjungos prekių ženklas – Registracijos pripažinimo negaliojančia procedūra – Vaizdinis Europos Sąjungos prekių ženklas LUNA SPLENDIDA – Ankstesnis vaizdinis Europos Sąjungos prekių ženklas „Luna“ – Santykinis atsisakymo registruoti pagrindas – Reglamento (EB) Nr. 207/2009 53 straipsnio 1 dalies a punktas ir 8 straipsnio 1 dalies b punktas (dabar – Reglamento (ES) 2017/1001 60 straipsnio 1 dalies a punktas ir 8 straipsnio 1 dalies b punktas) – Akivaizdžiai teisiškai nepagrįstas ieškinys)

text:
               2022 3 14

               LT

               Europos Sąjungos oficialusis leidinys

               C 119/43

      2021 m. gruodžio 21 d. Bendrojo Teismo nutartis byloje Luna Italia / EUIPO – Luna (LUNA SPLENDIDA)

      (Byla T-571/20) (1)

      (Europos Sąjungos prekių ženklas - Registracijos pripažinimo negaliojančia procedūra - Vaizdinis Europos Sąjungos prekių ženklas LUNA SPLENDIDA - Ankstesnis vaizdinis Europos Sąjungos prekių ženklas „Luna“ - Santykinis atsisakymo registruoti pagrindas - Reglamento (EB) Nr. 207/2009 53 straipsnio 1 dalies a punktas ir 8 straipsnio 1 dalies b punktas (dabar – Reglamento (ES) 2017/1001 60 straipsnio 1 dalies a punktas ir 8 straipsnio 1 dalies b punktas) - Akivaizdžiai teisiškai nepagrįstas ieškinys)
      (2022/C 119/59)
      Proceso kalba: anglų

         Šalys

         Ieškovė: Luna Italia Srl (Kantu, Italija), atstovaujama advokato N. Papakostas

         Atsakovė: Europos Sąjungos intelektinės nuosavybės tarnyba (EUIPO), atstovaujama M. Capostagno

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Luna AE (Agios Stefanas, Graikija), atstovaujama advokato M. Sioufas

         Dalykas

      Ieškinys dėl 2020 m. birželio 26 d. EUIPO penktosios apeliacinės tarybos sprendimo (byla R 1895/2019-5), susijusio su registracijos pripažinimo negaliojančia procedūra tarp Luna ir Luna Italia.

         Rezoliucinė dalis

                  1.

                  Atmesti ieškinį kaip akivaizdžiai teisiškai nepagrįstą.

                  2.

                  Luna Italia Srl, be savo bylinėjimosi išlaidų, padengia Europos Sąjungos intelektinės nuosavybės tarnybos (EUIPO) ir Luna AE patirtas bylinėjimosi išlaidas.

         (1)  OL C 44, 2021 2 8.


title: Byla T-604/20: 2021 m. gruodžio 22 d. Bendrojo Teismo nutartis byloje Guangdong Haomei New Materials ir Guangdong King Metal Light Alloy Technology / Komisija (Dempingas – Kinijos kilmės aliuminio ekstruzijų importas – Aktas, kuriuo nustatomas reikalavimas registruoti importą – Laikinas antidempingo muitas – Pareigos registruotis panaikinimas – Galutinis antidempingo muitas – Suinteresuotumo kreiptis į teismą išnykimas – Pagrindo priimti sprendimą nebuvimas)

text:
               2022 3 14

               LT

               Europos Sąjungos oficialusis leidinys

               C 119/43

      2021 m. gruodžio 22 d. Bendrojo Teismo nutartis byloje Guangdong Haomei New Materials ir Guangdong King Metal Light Alloy Technology / Komisija

      (Byla T-604/20) (1)

      (Dempingas - Kinijos kilmės aliuminio ekstruzijų importas - Aktas, kuriuo nustatomas reikalavimas registruoti importą - Laikinas antidempingo muitas - Pareigos registruotis panaikinimas - Galutinis antidempingo muitas - Suinteresuotumo kreiptis į teismą išnykimas - Pagrindo priimti sprendimą nebuvimas)
      (2022/C 119/60)
      Proceso kalba: italų

         Šalys

         Ieškovės: Guangdong Haomei New Materials Co. Ltd (Čingjuanas, Kinija), Guangdong King Metal Light Alloy Technology Co. Ltd (Yuan Tan Town, Kinija), atstovaujamos advokatų M. Maresca, C. Malinconico, D. Maresca, A. Cerruti, A. Malinconico, G. La Malfa Ribolla, D. Guardamagna ir M. Guardamagna

         Atsakovė: Europos Komisija, atstovaujama G. Luengo, P. Němečková ir F. Tomat

         Dalykas

      SESV 263 straipsniu grindžiamas prašymas dėl 2020 m. rugpjūčio 21 d. Komisijos įgyvendinimo reglamento (ES) 2020/1215, kuriuo nustatomas reikalavimas registruoti importuojamas Kinijos Liaudies Respublikos kilmės aliuminio ekstruzijas (OL L 275, 2020, p. 16), panaikinimo.

         Rezoliucinė dalis

                  1.

                  Nebereikia priimti sprendimo dėl ieškinio.

                  2.

                  Guangdong Haomei New Materials Co. Ltd ir Guangdong King Metal Light Alloy Technology Co. Ltd padengia savo ir Europos Komisijos patirtas bylinėjimosi išlaidas.

                  3.

                  Guangdong Haomei New Materials, Guangdong King Metal Light Alloy Technology, Komisija ir Airoldi Metalli SpA padengia savo bylinėjimosi išlaidas, susijusias su prašymu įstoti į bylą.

         (1)  OL C 390, 2020 11 16.


title: Byla T-725/20: 2021 m. gruodžio 22 d. Bendrojo Teismo nutartis byloje Guangdong Haomei New Materials ir Guangdong King Metal Light Alloy Technology / Komisija (Dempingas – Kinijos kilmės aliuminio ekstruzijų importas – Aktas, kuriuo nustatomas laikinasis antidempingo muitas – Aktas, dėl kurio negalima pareikšti ieškinio – Parengiamasis aktas – Nepriimtinumas – Galutinis antidempingo muitas – Suinteresuotumo kreiptis į teismą išnykimas – Pagrindo priimti sprendimą nebuvimas)

text:
               2022 3 14

               LT

               Europos Sąjungos oficialusis leidinys

               C 119/44

      2021 m. gruodžio 22 d. Bendrojo Teismo nutartis byloje Guangdong Haomei New Materials ir Guangdong King Metal Light Alloy Technology / Komisija

      (Byla T-725/20) (1)

      (Dempingas - Kinijos kilmės aliuminio ekstruzijų importas - Aktas, kuriuo nustatomas laikinasis antidempingo muitas - Aktas, dėl kurio negalima pareikšti ieškinio - Parengiamasis aktas - Nepriimtinumas - Galutinis antidempingo muitas - Suinteresuotumo kreiptis į teismą išnykimas - Pagrindo priimti sprendimą nebuvimas)
      (2022/C 119/61)
      Proceso kalba: italų

         Šalys

         Ieškovės: Guangdong Haomei New Materials Co. Ltd (Čingjuanas, Kinija), Guangdong King Metal Light Alloy Technology Co. Ltd (Yuan Tan Town, Kinija), atstovaujamos advokatų M. Maresca, C. Malinconico, D. Guardamagna, M. Guardamagna, D. Maresca, A. Cerruti, A. Malinconico ir G. La Malfa Ribolla

         Atsakovė: Europos Komisija, atstovaujama G. Luengo, P. Němečková ir F. Tomat

         Dalykas

      SESV 263 straipsniu grindžiamas prašymas, pirmiausia, dėl 2020 m. spalio 12 d. Komisijos įgyvendinimo reglamento (ES) 2020/1428, kuriuo importuojamoms Kinijos Liaudies Respublikos kilmės aliuminio ekstruzijoms nustatomas laikinasis antidempingo muitas (OL L 336, 2020, p. 8), panaikinimo ir, papildomai, dėl 2016 m. birželio 8 d. Europos Parlamento ir Tarybos reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016, p. 21) panaikinimo.

         Rezoliucinė dalis

                  1.

                  Atmesti ieškinį kaip nepriimtiną.

                  2.

                  Priteisti iš Guangdong Haomei New Materials Co. Ltd ir Guangdong King Metal Light Alloy Technology Co. Ltd bylinėjimosi išlaidas.

         (1)  OL C 44, 2021 2 8.


title: Byla T-743/20: 2022 m. sausio 17 d. Bendrojo Teismo nutartis byloje Car-Master 2 / Komisija (Konkurencija – Karteliai – Lenkijos transporto priemonių remonto rinka – Sprendimas atmesti skundą – Reglamento (EB) Nr. 1/2003 13 straipsnio 2 dalis – Bylos nagrinėjimas nacionalinėje konkurencijos institucijoje – Teisiškai nepagrįstas ieškinys)

text:
               2022 3 14

               LT

               Europos Sąjungos oficialusis leidinys

               C 119/45

      2022 m. sausio 17 d. Bendrojo Teismo nutartis byloje Car-Master 2 / Komisija

      (Byla T-743/20) (1)

      (Konkurencija - Karteliai - Lenkijos transporto priemonių remonto rinka - Sprendimas atmesti skundą - Reglamento (EB) Nr. 1/2003 13 straipsnio 2 dalis - Bylos nagrinėjimas nacionalinėje konkurencijos institucijoje - Teisiškai nepagrįstas ieškinys)
      (2022/C 119/62)
      Proceso kalba: lenkų

         Šalys

         Ieškovė: Car-Master 2 sp. z o.o. sp.k. (Krokuva, Lenkija), atstovaujama advokato M. Miśkowicz

         Atsakovė: Europos Komisija, atstovaujama G. Meessen, J. Szczodrowski ir I. Zaloguin

         Dalykas

      SESV 263 straipsniu grindžiamas prašymas panaikinti 2020 m. spalio 22 d. Europos Komisijos sprendimą C(2020) 7369 final (byla AT.40665 – Toyota Motor Poland), kuriuo atmestas ieškovės skundas dėl tariamų SESV 101 straipsnio pažeidimų.

         Rezoliucinė dalis

                  1.

                  Atmesti ieškinį kaip akivaizdžiai teisiškai nepagrįstą.

                  2.

                  Priteisti iš Car-Master 2 sp. z o.o. sp.k. bylinėjimosi išlaidas.

         (1)  OL C 72, 2021 3 1.


title: Byla T-161/21 ir T-161/21 AJ I: 2021 m. gruodžio 14 d. Bendrojo Teismo nutartis byloje McCord / Komisija (Ieškinys dėl panaikinimo – Ieškinys dėl neveikimo – Komisijos reglamento projektas, pagal kurį, eksportuojant tam tikras prekes už Sąjungos ribų, reikia pateikti eksporto leidimą – Komisijos pasiūlymas vakcinų nuo COVID-19 eksportui į Šiaurės Airiją taikyti reikalavimą pateikti eksporto leidimą, taikant susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolo dėl Airijos ir Šiaurės Airijos 16 straipsnį – Paskelbtos politikos dėl aplinkybių, kurioms esant Sąjunga taikytų minėto protokolo 16 straipsnį, nebuvimas – Akivaizdus dalinis nepriimtinumas – Iš dalies visiškai teisiškai nepagrįstas ieškinys)

text:
               2022 3 14

               LT

               Europos Sąjungos oficialusis leidinys

               C 119/45

      2021 m. gruodžio 14 d. Bendrojo Teismo nutartis byloje McCord / Komisija

      (Byla T-161/21 ir T-161/21 AJ I) (1)

      (Ieškinys dėl panaikinimo - Ieškinys dėl neveikimo - Komisijos reglamento projektas, pagal kurį, eksportuojant tam tikras prekes už Sąjungos ribų, reikia pateikti eksporto leidimą - Komisijos pasiūlymas vakcinų nuo COVID-19 eksportui į Šiaurės Airiją taikyti reikalavimą pateikti eksporto leidimą, taikant susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolo dėl Airijos ir Šiaurės Airijos 16 straipsnį - Paskelbtos politikos dėl aplinkybių, kurioms esant Sąjunga taikytų minėto protokolo 16 straipsnį, nebuvimas - Akivaizdus dalinis nepriimtinumas - Iš dalies visiškai teisiškai nepagrįstas ieškinys)
      (2022/C 119/63)
      Proceso kalba: anglų

         Šalys

         Ieškovas: Raymond Irvine McCord (Belfastas, Jungtinė Didžiosios Britanijos ir Šiaurės Airijos Karalystė), atstovaujamas solisitoriaus C. O’Hare

         Atsakovė: Europos Komisija, atstovaujama H. Krämer ir F. Ronkes Agerbeek

         Dalykas

      Pirma, SESV 263 straipsniu grindžiamas prašymas panaikinti 2021 m. sausio 29 d. Komisijos reglamento projektą, pagal kurį, be kita ko, eksportuojant vakcinas nuo COVID-19 į Šiaurės Airiją, reikia pateikti eksporto leidimą, taikant susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (OL L 29, 2020, p. 7) protokolo dėl Airijos ir Šiaurės Airijos 16 straipsnį, ir Komisijos sprendimą nepaskelbti politikos dėl aplinkybių, kurioms esant ji taikytų minėto protokolo 16 straipsnį ir, antra, SESV 265 straipsniu grindžiamas prašymas konstatuoti, kad Komisija neteisėtai nepriėmė ir nepaskelbė tokios politikos.

         Rezoliucinė dalis

                  1.

                  Atmesti ieškinį kaip akivaizdžiai nepriimtiną ir akivaizdžiai teisiškai nepagrįstą.

                  2.

                  Atmesti nemokamos teisinės pagalbos prašymą.

                  3.

                  Priteisti iš Raymond Irvine McCord bylinėjimosi išlaidas.

         (1)  OL C 252, 2021 6 28.